Posted on 02/09/2013 by TURONZAMIN\nМана Шанхай Ҳамкорлиги Ташкилотининг мажлиси Тошкентда ўтаётгани, ҳатто Медведев ана у хонада уни интизорлик билан кутиб ўтирганига қарамай, бу савол муҳимлигича қолмоқда. Фақат Медведев эмас, қолганлар ҳам унинг нима дейишини кутишмоқда.\nКаримов Ўш масаласида Россия раҳбарлари билан илк суҳбатини эслади. Ўшанда унинг фикрлари Путинга ёққанди. Лекин Путин расмиятчилик нуқтаи назаридан бўлса ҳам буни янги сайланган президент билан гаплашиб қўйиш кераклигига ишора этганди.\nКаримовдан Ўш масаласини тинглай бошлаган Медведев׃\n-Мен бу ҳақда атрофлича маълумот олдим ва очиғини айтаман, қаршиман,-деди.\nНега қарши бўлади, деб ўйлади Каримов. Ахир бу масала нафақат менинг, балки унинг ҳам манфаатларига хизмат қилади-ку? Балки бу масалани олдин Путин билан гаплашиб қўйганим бунинг жаҳлини чиқардими? Ёш бола бўлса ҳам нега ўжарлик қилмоқда? Балки мени синдирмоқчими? Синдириб бўпти! Мен унга Камчатканинг ҳокими эмасманки, гапини ўтказсин! Қолаверса, бунинг жилови Путиннинг қўлида. У отга мин деса минади, туш деса тушади. Бунга уқтириб ўтиришдан фойда йўқ. Путинга ишора қиламан, агар бу қизиқмаса, бошқа қизиқадиганлар топилади. Аслида Ўш масаласига рози бўлгани учун Путиннинг айтганини қилиб, америкаликларни қувиб юбордим. Нега энди булар тонади? Мақсадлари нима?\nЎшда вазият кундан кунга ёмонлашмоқда. Булар 1989-1990 воқеаларини кўрмаганда, аланга қанчалик тез авж олиб кетишини билишмайди. Ўшда бугун дунё ичида бошқа бир дунё вужудга келмоқда. Бу фақат биз учун эмас, улар учун ҳам таҳликали.\nУ чивин чақавериб пайса-пайса қилиб юборганга ўхшаган юзини силаб қўйдида, ҳали ўзинг оёғимга бош урасан, деб ўйлади ва׃\n-Бўлмаса, вақти келганда гаплашамиз!- дея Медведев билан суҳбатга совуққина нуқта қўйди. Медведев ҳам пайтава қулоқ эмас экан, Каримовни тушунди ва тумшуғи тарнов бўлиб осилди. Белгиланган бир қанча масалалар ҳам четга сурилди.\nШу билан Каримов қарийб бир йил Медведевдан ўпкалаб юрди. Унинг телефонларига жавоб бермади. Бирор муҳим гап чиқса, Путин билан гаплашди. Медведев ҳам ўчакишгандек, Каримовнинг жиғига тега бошлади. Ҳали келиб Назарбоев билан учрашиб кетса, ҳали келиб кечагина тахтга ўтирган янги Туркманбоши билан учршадими-ей…\nХуллас, улар ёш болалардек, бир-бирларига ўпка қилишларини очиқ сездиришга уринишарди.\nМедведев бир-икки Каримовни четлаштириш ҳақида ҳам гап очди, аммо Путин уни рад эди.\n-Уни алмаштирсак Ўзбекистон Афғонистонга айланади. Кейин бошимиз дардга киради. Ўзбекистонда битта миллат яшамайди. Юзлаб миллат бор ва уларни темир қўл билан эзиб турилсагина, тинчлик бўлади. Бунинг устига диний редикаллар ҳам катта кучга эга. Агар Каримов бўлмаганда Ўзбекистонда қачонлардир исломчилар ҳокимиятни қўлга олган бўлардилар…,-деб Путин Медведевни ҳовуридан туширганди.\nБу билан Путин “печак ҳандалак” деб биладигани Медведевни ноқулай вазиятга солаётганини биларди. Биринчидан, уни мустақил иш қилмасликка мажбурлаётган бўлса, иккинчидан, Каримовниг ёнида бош эгишга ундаётганди. Бу эса Путиннинг мавқеини оширарди. Нафақат Кремлда, балки рус миллиятчилари ва сиёсатчилари орасида ҳам унинг Каримовга бош эгишини ёқтирмайдиганлар чиқади.\nПутин пайтида собиқ Совет ҳудудларидаги лидерлар унинг кафтида ўйнашарди. Истаса ўйнатиб, истаса эзарди. Буни сафдошлари билишарди ва бундан ғурур туйишарди. Медведевнинг бу йўлдан чекиниши кўзга ташланаверса, Путиннинг обрўйи ошаверади. Лекин Путин Каримовни ҳурмат қиларди. Қайсидир хислатлари ўзиникига ўхшагани ва муаммоларни ечишда худди ўзи каби ҳаракат қилишларини ёқтирарди. Буни ҳатто Каримовнинг ўзига ҳам айтганди׃\n-Баъзилар шундай ҳолатда ҳасад қилишади, мен эса сизни ҳурмат қиламан,-деганди у Каримовга.\nКаримов буни тўғри қабул қилган ва у ҳам Путинни ҳурмат қилишини айтганди. Лекин барибир ичида нима учундир унга ишонмайди. Шунга қарамай, уни самимий сафдош деб қабул қилади. Шунинг учун ҳам Медведевдан қўрқмас, Ўш масаласида уни барибир кўндиришига ишонарди.\nБунинг учун аввал бошқаларни ишонтиришга киришди. Хитой дарҳол рози бўлди. Бу катта ютуқ эди. У тўпланган ҳужжатларнинг бир қисмини Хитой раҳбариятига бериб қўйди. Берилган ҳужжатлар орасида мана булар ҳам бор эди׃\n“Ҳизбут-Таҳрирнинг” Қирғизистондаги вакили Дилёр Жумабаев: “Турмаларда одамларимиз кўп, бироқ озодликка чиққан минглаб одамларимиз ҳам бор. Турмадан кейин улар энди ҳеч нарсадан қўрқмайдилар. Тез орада, жуда ҳам тез орада биз исломий халифат ўрнатамиз”. (“Ал-жазира” телеканали).\n”Туркия бош вазири лоббичилик учун мўлжалланган ва ҳисоби сўралмайдиган фондидан Марказий Осиёда исломий кучларни қўллаш учун 50 миллион АҚШ доллари миқдорида ёрдам ажратган. Бу маблағ Ўшдан борган уч кишига берилган ва назорати Туркиядаги диний гуруҳларга юклатилган. Шу маблағнинг кучи билан Туркиядаги бир қанча тариқат Ўшга ўз вакилларини юборган. Ўшда ҳатто Ажзмандийлар гуруҳи ҳам тузилди.(Туркия Бош прокурорининг судга тақдим этган айблов фикридан).\n”Туркиядан қайтгандан кейин қўлга олинган К. исмли уйғурнинг берган кўрсатмаларига қараганда, Олмония, Канада, АҚШ ва Туркияда яшайдиган уйғурлар жамиятлари бир неча миллион долларга енгил қуроллар олиб, Ўшдаги қароргоҳларида жамламоқдалар. Бу қароргоҳнинг адреси бизда бор ва сиртдан кузатув олиб борилганда маҳбуснинг кўрсатмалари тасқидланди”. (Бизнинг Қирғизистон ҳукуматига тақдим этган маълумотимиздан).\n“Бугун дунёдаги наркотик моддалар миқдорининг 94 фойизи Афғонистонда етиштирилади ва Тожикистон чегараларига яқин жойлардаги 143 та мини-лабараторияда марихунага айлантирилиб, Ўшга олиб борилади. Ўш тақсимот маркази бўлиб, наркотиклар шу ердан уч йўналиш бўйича тарқатилади. “Шимолий маршурут” бўйича бизнинг одамларимиз “экилган” ва олган маълумотларимизга кўра, Россия ҳудудига йиллига 50 тонна марихуана киритилади ва даромаднинг катта қисми Толибон, Ўзбекистон Исломий Ҳаракати ва Шарқий Туркистон ташкилотига юборилади.(Бизнинг БМТга тақдим этган маълумотимиздан).\nКаримов тақдим этилган маълумотларга яна бир марта назар солар экан, улардан бирини ажратиб қўлига олди ва қайта ўқиб чиқди׃\n“Собиқ президент Акаевнинг ўғли Айдар ва қизи Бермет ҳамда Берметнинг эри Ўшдаги криминалитет билан бирлашиб ўлкага қурол киритмоқда. Қурол Тожикистон орқали киритилмоқда”.\nКаримов ўйланиб қолди. Нега Тожикистон орқали? У ерда Россиянинг базаси бор. Бу тирмизаклар ҳам Россияда. Балки менга айтмай бу Медведов бир нарсани режалаятими? Йўқ, у ўзича иш қилолмайди. Балки бу Путиннинг иши бўлса-чи? Унинг қўлидан ҳамма нарса келади. Юзингдан ўпиб туриб, биқинингга пичоқ уриши мумкин. У балки Акаевни қайтармоқчидир? Бунга кўзим етмайди. Чунки у Акаевни латтачайнар деб ҳисобларди. “Унга раҳмим келади, иштонини ҳўл қилиб қўйган болага ўхшайди” деган эди у ҳақда гапириб. Ана шу раҳми келгани учун ҳам уни қутқазиб қолди. Энди у орқали бошқа нарсани режалаётган бўлсачи? Лекин нимани? Буни қандай аниқлашим мумкин? Путин бунақа ишни давлат одамига буюрмайди. Пулдорлардан бирига шипшитиб қўяди. Пулдор эса маҳаллий мафияни ишлатади. Демак, Баҳодирдан сўрашим керак. У ер остидан илон ўтса биладиган йигит. Мафия дунёсида нима гап бўлса, у билади. Ишининг устаси. Хайрият ҳам уни шу жойга олиб келдим. Кўнглим тўқ. У ҳаммасини назоратда ушлаб туради.\nКаримов хаёли Баҳодир Матлубов билан бўлган суҳбатга ўтиб кетди.\n-Бундан хабаринг борми?-деб сўради у русчалаб Баҳодир Матлубовдан ўшанда.\n-Хабарим бор,-деди Матлубов ўзи тайёрлаган қоғозни кўриб.\n-Бу тирмизаклар нега аралашиб юрибди? Нега улар Ўшда оёғи олти, қўли етти?\n-Биласиз, Ислом ака, Бермет “Олға” партиясини тузган ва ҳукуматни олмоқчи эди. Унинг эри фойдали корхонларни ўзлаширганди. Айдар эса ҳамма супермаркетлар, тунги клублар, алоқа тармоқлари, ҳатто уяли телефонлар назоратини қўлга олганди. 2005 йилнинг 24 мартида бирданига ҳаммасидан айрилди. Улар Россиядаги қора кучлар билан яқин алоқада эдилар. Ҳозир уларни ишга солиб, рекет йўли билан бўлса ҳам бойликларининг бир қисмини қайтиб олишмоқчи. Шунинг учун қурол ташишмқода.\n-Бу ишда Россия ҳукуматининг қўли йўқми?\n-Кафолат. Лекин тепасидан эмас, ичидан аралашганлар бор. Қурол сотиб юрадиганлари…\n-Буни Путин билмайди деб ўйлайсанми?\nКаримов буни “козир” сифатида ўйнатиб кўрсам бўлади, деган хаёлга борди. Лекин Путингами ёки Медведевгами? Путин бунақа нарсаларни яхши қабул қилмайди. Россияни кузатиш сенга қолдими, деган хаёлга боради. Аммо жойи келса, Медведевни иза қилиш мумкин.\n-Баҳодиржон, бу масалада аниқ далиллар борми?\n-Бор. Телефон ёзувларидан ташқари видео тасмалар ҳам бор.\n-Агар улар этник ғавғо чиқаришни режалаётган бўлишсачи?\n-Улар фақат қирғиз миллиятчилари ва мафияси билан ишлашмоқда. Биз ҳар икки йўлда ҳам “тўқнашдик”. Ораларига бир икки кишини суқдик.\n-Офарин! Ҳа… қирғиз мафияси билан ўзбек мафиясининг ораси қандай?\n-Нима биздагини сўрармидим?\n-Йўқ… Ўш ва Жалолободни назарда тутаяпман. Ҳозир мафиялари ҳам ажралган ва бир-бирига қарши.\n-Кимдир ораларини бузганми?\n-Биласизку, ўзбеклар учун кимнингдир кераги йўқ. Икки қўчқорнинг боши битта қозонда қайнамайди.\n-Керак бўлса қайнатиш лозим.\n-Бўлмаса яраштириб қўяйинми?\n-Йўқ, зарурат туғилса ўзим айтаман. Ҳозир уларнинг ички ишларига аралашмай тур!\n-Раҳмат! Ҳа… дарвоқе уканг атрофида нега бунақа шов-шув қилишаяти? Ашулачи келин ўлиб қолибдими?.\n-Биламан, сен қарши бўлсанг ҳам Жамшидни мен олиб келгандим. Унга Андижонга яқинлашишни буюргандим. Уни ўша ёққа юбормоқчи эдим. Почча сифатида борса халқ яхши қабул қилардида. Ҳатто мана шу қизга уйланиб ҳам ол дегандим.\n-Ўртада аёллар жанжали ҳам бор, лекин Андижон ва Ўш…\n-Тўхта! Бу томони ортиқча. Ашулачи бўлса ҳам мард аёл эди. Лекин Жамшид ҳам барно йигит. Унинг учун бир эмас, ўнта қиз ҳам ўзини осиб юборса керак.\n-Ҳеч гап чиқмаганди. Лекин нариги томон ковлаб турибди.\n-Сен ҳам қўлидан ёзиш – чизиш келадиганлардан ёнингга тўпла дегандим. Алматов уста эди. Бир қанча читтакчалари бор эди. Сен Алишерни ишлат. Отасининг обрўйидан фойдалансин. Атрофингда “булбуллар” бўлмаса, уйқунгни бузадиган “чигирткалар” бўлади. Бўпти, Рустамга ўзим айтиб қўяман, тинчитади, сен бу нарсалар билан хаёлингни бузма! Жамшиджонга ҳам салом айтиб қўй, парво қилмасин, ойим қовоқ бўлиб юрмасин!\nКейин Матлубовга жавоб бериб юбориб, Иноятовга қўнғироқ қилганди׃\n-Қани, Жамшид ҳақида тўплаганларингни олиб кел-чи!\nИноятов келгунича у яна Ўш ҳақида ўйлай бошлади. Агар жанжал катта алангага айланиб кетса нима бўлади? Тўхтатишнинг имкони топиладими? Тўхтатгандан кейин мабодо қирғизлар ҳам, ўзбеклар ҳам давомли даҳанаки жангга кириб кетсалар-чи? Аслида ҳар қандай уруш даҳанаки жангнинг натижаси. Лекин урушдан кейинги даҳанаки жанглар нимага олиб боради? Агар яраш, сулҳ ҳақида гапирилса, ўзбекларни кўчиб кетишдан сақлаб қолиш мумкин. Икки томон ҳам ёппасига даҳанаки жангга кирса-чи? У ҳолда ўзбеклар кетиб қолади. Хўш, ўзбеклар у ерда қолгани яхшими ёки кетганими? “Қиёмат куни” лойиҳасида бу масалага жавоб берилганми? Улар Россияга кетадиларми ёки чет элларгами? Лойиҳада бунга жавоб йўқ. Демак, лойиҳани тайёрлаганларни бир қизартириб қўяман. У шундай деб телефоннинг тугмаларини боса бошлади…\nҲозир Каримов ана шу воқеаларни хаёлидан ўтказар экан Шанхай Ҳамкорлиги Ташкилотининг мажлиси баҳонасида Медведев Тошкентга келиб, нариги хонада уни муштоқ бўлиб кутиб ўтирганига ишонмасди. Режалари шунча тез амалага ошгани ва ҳатто Медведевни кутиб олишга чиқмагани – бу ҳали яқиндагина ҳам хаёлга сиғмайдиган гаплар эди. Лекин мана ҳақиқат бўлиб турибди. Шуни айтсалар керакда ҳақиқатни ой ойнага, эшак эшикка келганда биласан деб.\nБаҳодир Ахмедович Матлубов\n1952 йилнинг 11 март куни Самарқанд шаҳрида туғилган.\nСАМДУнинг химия (1975) ва ҳуқуқ(1983) факултетларини битирганлиги ҳақида дипломларга эга.\n1973-1994 йилларда Самарқанд ички ишлар бошқармаси жиноят қидирув тизимида оддий инспекторликдан Сиёб тумани милиция идораси раҳбарлигига қадар вазифаларда ишлаган. Самарқанд шаҳар ички ишлар бошқармаси бошлиғи ва айни пайтда вилоят ички ишлар бошқармаси бошлиғининг ўринбосари бўлган.\n1994-1997 йилларда Бухоро вилоят ИИБ бошлиғи, 1997 йилда Ўзбекистон Ички Ишлар вазири ўринбосари этиб тайинланган.\n2004 – 2006 – йилларда давлат Божхона қўмитасини идора этган.\n2006 йил 5 январдан буён Ўзбекистон Ички Ишлар вазири.\nУ тоғликларда яшайдиган аҳолини бошқа жойларга кўчириш, диний ташкилотлар ва турли оқимларни рўйхатга олиш қонунийлигини ўрганиш каби Президент тузган махсус комиссияларга раҳбарлик қилган.\n« Шоир Тоғбой Абдураззоқ ёрдам сўрайди Ахтам Шаймардан, правозащитник,эколог: »


11:56 / 23.05.2019 | Mo'mina | 1222\nАссалому алайкум! Тўйимизга 8 йилдан ошди, лекин турмуш ўртоғим намоз ҳам ўқимайдилар, рўза ҳам тутмайдилар. Ҳар хил даъватлар, тарғиблар қилиб кўрдим, фойдасиз. Ҳатто айтишларича "ҳамма динни ўзига тўғрилаб олади" эмиш. Шайхимиз ва бошқа илмли кишиларни кўп ғийбат қиладилар, очиқчасига ёқтирмайдилар (Астағфируллоҳ). Уларга ҳар қанақасига тушунтириб кўрдим, лекин ҳеч сабабини билолмайман. Ҳар намозларимда Аллоҳдан эримнинг қалбини очишини сўраб, дуо қиламан. Уйимиздаги ҳеч қайси эркак рўза тутмайди, намоз ҳам ўқимайди. Мен ишлайман, рўза тутганимда ишдан келиб бироз дам олиб кейин ифторлик учун овқат қиламан дейман. Лекин мен билан баравар эркаклар ҳам келишади, овқат тайёрлашимни айтишади ва менга улар учун тушлик тайёрлаш, чой дамлаш жуда малол келади. Ҳатто эрим учун ҳам. Оиламизда тақво ҳам, Исломни қадрлаш, рўзани улуғлаш каби тушунчалар йўқ. Мен фақат эримнинг ўзи бўлса ҳам тақволи, намозхон бўлишларини жуда хоҳлайман. Уларни қандай қилиб Исломга қайтаришим, намоз ва рўзага ўргатишим мумкин? Илтимос шу масалада менга ёрдам берсангиз. Аллоҳ сиздан рози бўлсин.\n- Ва алайкум ассалом! Инсон насиҳат қилмоқчи бўлган барча кишиларнинг олдида суюкли бўлиши керак. Ўзгаларга насиҳат қиладиган, таълим берадиган ва уларни айтган гапларига амал қилишини хоҳлайдиган инсон аввало яхши илмга эга бўлиши керак. Ҳар бир билган нарсасига амал қилишга ҳаракат қилиши керак. Энг муҳими уларга яхши гапириб, муҳаббатини қозона олиши керак. Чунки ҳикматларда “Кимни яхши кўрсанг уни ҳар бир сўзи ва амаллари сенга чиройли бўлиб кўринаверади” дейилган. Қолаверса банда Аллоҳ билан ўзининг ўртасини ислоҳ қилса Аллоҳ у билан бошқа бандалар орасини ҳам ислоҳ қилиб қўяди. Бунинг учун бироз вақт ҳам керак бўлади. Сурункали касаллик даволаниши қийин ва узоқ муддат талаб қилганидек гуноҳлар ҳам сурункали бўлиб қолади, тарк қилиши учун узоқроқ муддат керак бўлади. Бунинг учун ёнидаги табиблик вазифасини бажараётганлар бироз сабр қилишлар керак бўлади. Оддий касалликни даволаш учун табобатдан илм ва тажриба зарур бўлганидек, гуноҳ касалини даволамоқчи бўлганларда ҳам даволаш илми ва тажрибаси бўлиши керак. Акс ҳолда қўполлик қилиб, гуноҳ касаллигини зўрайтириб юбориш мумкин. Сиз илм ўқинг. Валлоҳу аълам!


71 ёшли Харрисон Форд бешинчи бор Индиана Жонс ролини ижро этади - www.Voydod.net\nВсего на сайте: 503\n71 ёшли Харрисон Форд бешинчи бор Индиана Жонс ролини ижро этади\nАмерикалик актёр Харрисон Форд Индиана Жонс ҳақидаги саргузаштжангари фильмнинг бешинчи қисмида суратга тушишга тайёргарлик кўраётганини маълум қилди. «Кексайиш учун Индиана Жонсда бирор-бир тўсиқ бор, деб ўйламайман», - дейди Форд. Актёр ҳазиллашар экан,энди бош қаҳрамоннинг отаси ролини ижро этиш учун Шон Коннери керак эмаслигини айтади, чунки Форднинг ўзиҳам бу ролни қойилмақом қилиб ўйнаши мумкин. Бундан олдин машҳур актёр ўзига ёқибқолган образни яна бир бор ўйнаш истаги борлигини билдирганди. Эслатиб ўтамиз, ИндианаЖонс илк бор 1981 йили катта экранларда пайдо бўлди. Кейин фильм муаллифлари ва режиссёрлари Стивен Спилбергва Жорж Лукас шу мавзудаги яна иккита картинани суратга олди. Фильмнинг финал қисми ҳисобланган “ИндианаЖонс ва биллур бош суяк қироллиги” фильми 2008 йилда экранларга чиқди. Тўртта картина ҳам кино ижодкорларигақарийб 2 млрд.доллар маблағ олиб келди.


Маҳмудхўжа Беҳбудий. Икки эмас, тўрт тил лозим (1913) – UFQ\nTOPICS:"Ойна" журналижадидларМахмудхўжа Бкҳбудий\n12.11.2017 | 74\nБиз туркистонийларға туркий, форсий, арабий ва русий билмоқ лозимдур. Туркий, яъни ўзбекини сабаби шулки, Туркистон халқининг аксари ўзбакий сўйлашур. Форсий бўлса, мадраса ва удабо тилидур. Букунғача Туркистонни ҳар тарафиндаги эски ва янги мактабларинда форсий назм ва наср китоблари таълим берилиб келгандур.\nБарча мадрасаларда шаръий ва диний китоблар арабий таълим берилса ҳам, мударрисларни тақриру таржималари форсчадур. Бу қоида, яъни дарс китоби —арабий, муаллим — туркий, тақриру таржимани форсийлиги хила ажибдур.\nТуркистонда қадимдан бери бу уч тил жорийдур. Чунончи, эски ёрлиқлардан маълум бўлурки, Туркистонда эски амир ва хонларни амри фармойиш ва муборак номалари доимо туркий, яна айни замонда дорулқазоу адабиёт таҳрирлари форсий ёзилар экан. Бу қоидалар зотан яхшидур. Аммо бора-бора ёинки кела-кела усули таълим ва китобатға эҳмол пайдо бўлуб, ҳозир бир даражаға келибдурки, аҳли савод ёинки аҳли илмни юздан тўқсон тўққузи бу уч тилда мукаммал таҳрири адабийға молик йўқдур. Яъни усули таълим ва тадрисни ислоҳ этмак керак. Ўтайлук.\nТуркистоннинг Самарқанд ва Фарғона вилоятларинда форсча сўйлайтурган бир неча шаҳар ва қишлоқлар бордур. Бухоро ҳукуматининг тили форсийдур.\nФорс шоиру удабоси асарлари қиёматғача лаззати кетмайтурган хазинаи маънавийдурки, мундан фойдаланмоқ учун оврупойилар милярдлар сарф этарлар.\nБизға саодатдурки, туркий ва форсийни таҳсилсиз билурмиз. Ҳар туркни форсий ва ҳар форсни туркин билмоғи лозимдур.\nФорсий билган киши Фирдавсий, Бедил, Саъдий, «Маснавий»дан қандай лаззат олса, туркий билганлар Фузулий, Навоий, Боқий, Сомий, Абдулҳақ Ҳомид, Акрамбек, Санойи, Нобий, Ножийлардан, яна Толстўй, Жул Верн ва уламои замоний асарини туркий таржимасидан лаззат шундай оладур.\nФаранг ва рус донишмандларининг асарларидан фойдаланмоқ туркий ё русий ва фарангий билмак ила мумкин бўлур, на учунки бугун усмонли, Кафказ ва Қазон турклари замона уламоси асарини туркийға таржима қилиб, кўпайтиргандурлар, яъни туркий билган киши замонни билур. Турк тилиға ҳар бир янги ва нафълик китоблар барча тилда таржима бўлгандур. Араб маданияти юноний Суқрот, Буқрот, Фалотунлардан фойдаланганидек, замони ҳозира маданияти Толстўй, Жул Верн, Кеплер, Коперник, Ньютонлардан фойдаланур. Мақсаддан узоқ тушдик.\nБизға лозимки ўз нафъимиз учун русча билайлук, ҳукумат мактабларинда ўқуйлик. Давлат мансаблариға кирайлук. Ватанимизға ва ўз динимизға хидмат этайлук. Мусулмон бўлуб туриб тараққий қилайлук. Бу замон тижорат иши, саноат ва мамлакат ишлари, ҳатто, дини ислом ва миллатга хидмат илмсиз бўлмайдур. Масалан, бугунги «подшолик дума»ға ўз дин ва миллатимиз нафъиға сўзламоқ бизлар учун мумкин бўлур. Аммо анда бориб сўйлагувчи киши бизға йўқ. Анда бориб нафъи бир ўн-сана ўқумоқ керак, замондан, қонундан хабардор бўлмоқ керакдур.\nХулоса, бугун бизларга тўрт тилга таҳрир ва тақрир этгувчилар керак, яъни арабий, русий, туркий ва форсий.\nАрабий тил дин учун на даража лозим бўлса, русий ҳам тириклик ва дунё учун лозимдур.\nҲадиси шарифдан маълум бўладурки, жаноби пайғамбар ўз саҳобаларидан Зайд бин Собит(ға) яҳудий хатини ўқуб-ўрганмоқға буюрган эканлар. Ва ул жаноб Умар ҳазрат нубувват паноҳи ила яҳудий хатини ўрганиб ҳазрат пайғамбарға яҳудийлардан келатургон хатларни ўқуб берар эканлар (Саҳиҳи Бухорий, жуз 4, саҳифа 156).\nҲолбуки, ул зоти бобарокот пайғамбаримиз қуввати ҳокима эгаси эдилар. Яҳудийлар маҳкум ва тобеъ эди. Ал-он Русия ҳоким, бизлар анга тобеъ ва ўз тириклигимиз учун алар хатини билмоқ зарур ва ҳадиси шариф далолатинча дурустлигиға жойи инкор бўлмаса керакдур.\n«Ойна» журнали, 1913 йил, 1-сон, 12—14-бетлар.


Игорь Шквирин «Олмалиқ» бош мураббийлигидан кетмагани маълум бўлди\n17:22 / 01.12.2016\nТошкент вилоятининг «Олмалиқ» клуби бош мураббий Игорь Шквирин жамоани тарк этмаган. Бу ҳақда жамоада бош директор вазифасини бажараётган Ибрагим Юлдашев маълумот берди.\n«Клубида айни дамда бош директор ўзгарди. Игорь Шквирин жамоа бош мураббийлигидан кетгани йўқ. Бирор ўзгариш бўлса клуб раҳбарияти бу борада расмий маълумот беради» - дея Юлдашевдан иқтибос келтиради «Олмалиқ» матбуот хизмати.\nИбрагим Ҳайдаров яқинда, 2008 йилдан буён жамоа бош директори бўлиб ишлаётган Валерий Николаевич Биков нафақага чиқиши муносабати билан унинг ўрнига вақтинча бош директор вазифасини бажарувчи этиб тайинланди.\nЭслатиб ўтамиз, олдинроқ Игорь Шквирин «Пахтакор»да иш бошлаши мумкинлиги, «Олмалиқ» клубига эса Виктор Кумиков бош мураббий қилиб тайинланиши ҳақида хабарлар тарқалганди.


26 октябр 2020, Тошкент вақти: 10:06\nҚирғизистонда коронавирусдан вафот этганлар сони 14 кишига етди.\nҚирғизистонда сўнгги бир сутка ичида коронавирусга чалинган яна 2 бемор вафот этди. Бу ҳақда 15 май куни Соғлиқни сақлаш вазири ўринбосари Нурбўлўт Усўнбаев маълум қилди.\nУнга кўра, Норин вилоят касалхонасида вафот этган аёлнинг ёши 84да бўлган. Республика юқумли касалликлар касалхонасида эса 55 ёшли эркак жон берган.\nАйни пайтда бир сутка ичида коронавирусга чалинган 10 бемор соғайган. 29 кишида эса коронавирус аниқланган.\n15 май ҳолатига кўра, Қирғизистонда коронавирус юқтирганлар сони 1 111 кишига етди. Улардан 14 нафари вафот этди, 745 бемор соғайди.


Маҳмуд Абулфайз. Навбат (новелла) | www.ziyouz.uz\nБош саҳифа Ўзбек насри онлайн антологиясиМаҳмуд Абулфайз (1953-2017)Маҳмуд Абулфайз. Навбат (новелла)\n– Кампир ўлса унинг ўғил-қизлари, қариндош-уруғлари билан алоқани батамом узаман, – деди тўнғич келин. – Эримнинг топганлари ўзимники бўлади, бошқаларни шерик қилмайман. Болаларим билан бамайлихотир еб ўтирамиз…\nКолхоз раисининг эрка ва тантиқ аёли бўлган тўнғич келин бу гапни ўзига сирдош бўлган айрим хотин-халажларга гоҳи-гоҳи айтиб юргич эди. Бироқ ҳамма томони тош девор билан ўралган гунг, тош бино ичида айтилган ҳар қандай гап ҳам ёки содир этилган иш (гуноҳ) ҳам бир куни ошкор бўлгани каби, келиннинг бу гаплари кунларнинг бирида шамолга ёйилиб кетди.\nҚайсар, ўзига бино қўйган тўнғич келиннинг бундай совуқ ва ёки қулоққа ёқмайдиган тилаклари кампирнинг қулоғига ҳам етдими, етмадими, бундан бизнинг хабаримиз бўлмади. Бироқ илоҳий адолатнинг мўл-кўл бериб турган ризқи, сув-ҳавоси, ҳаттоки тириклигини ҳам бошқалардан қизғанаётган тўнғич келиннинг бундай гапларини эшитган оқибатли одамлар ларзага тушардилар, албатта.\n“Агар сув билан ҳаво келиннинг қўлида бўлсайди, эҳтимол қайнонасига бир қултум ҳам сув ва бир ютум ҳам ҳавони бермасди”, дердилар уни биладиганлар. Ана шундай бир пайтда, кексаликнинг хазонрез боғида маҳзун умргузаронлик қилаётган кампир эрта-кеч, ўғли, келини, уларнинг ҳақига энг ёруғ дуолар, тилаклар билан кун кечирарди. Жойнамоз устида қиблага юзланиб, сўрагани фақат яхшилик эди.\nИнсон эртага бошидан нималар кечишини билмаскан. Илло, билмайди ҳам. Инсоннинг бахти шундаки, эртанги куннинг бўлажак воқеаларини билмайди. Инсоннинг фожиаси шундаки, эрта бир кун ҳаётида юз бериши мумкин ёки муқаррар бўлган фожиалардан ҳам ғафлатда қолади.\n…Кунлари бахтга қоришган дамларнинг бирида тўнғич келинга дард ёпишди. Унча-мунча эмас, балки зўр дард ёпишди. Аввалига “Ўтар-кетар, шунчаки тумов бўлса керак”, дейишди. Қарашсаки, тумовга ўхшамайди. Сўнгра шунчалар уринишдики, бироқ дардни келиндан, келинни эса дарддан ажратиб ололмадилар. Номаълум тарафдан келган дард унинг вужудига эски қадрдонлардек маҳкам ўрнашиб олгандек эди. “Агар кетсам, шу аёл билан бирга кетаман…” деяётгандек эди бу дард. На профессор шифокорлар, на фолбин, на мулла уни енгиллата олди.\nТўнғич келин кун сайин оғирлашиб, озиб-тўзиб бораверди. Нажот эшиклари гўё “тақа-тақ” бекилгандек эди. Иштаҳаси ҳамиша “карнай” бўлиб турадиган келин бора-бора овқатдан ҳам қолди. Тиниқ ранг-рўйи баргдек сўлиб, билқиллаб турган вужуди кун сайин озиб кета бошлади.\nГарчанд киши билмас оғир дард унинг вужудини, аъзойи баданини тилка-пора қилаётган бўлса-да, бироқ унда қандайдир беҳаловатлик, бесаранжомлик асари кўзга ташланарди. Теварак-атрофга ўқтин-ўқтин олазарак, қизғанчиқлик ва ҳарислик билан боқарди. Чамаси, бу дунёнинг моддий бойликлари, ҳою-ҳаваслари келинни тарк этмаётган эди. Янаям аниқроғи, уларнинг бир-биридан ажралишлари жуда оғир кечаётганди. Лиқ тўла сандиқлар, матолар, тиллолар, ҳашаматли уй-жойларни бемаврид ташлаб кетиш фикри қийноққа солаётган эди балки… Ким билади, бандасининг кўнглидан кечаётган гаплардан ёлғиз Яратганнинг ўзи воқифдир.\nБора-бора келин тилдан ҳам қолди. Илоҳий адолатнинг мўъжизасини, тенгсиз мурувватини, бандасининг мушкулини осон қилганини кўрингки, раиснинг аёли қанча замонлардан бери бутун борлиғини кемириб, бамисоли зулукдек ёпишиб ётган нафсдан, молпарастлик, буюмпарастликдан ҳам қолди. Гўё унинг ич-ташини кишанбанд этиб ётган дунёвий ҳавойи нафс узилиб, парча-парча бўлиб, тўзғиб кетгандек эди. Чунки энг сўнгги дақиқаларда келиннинг юзида бир ёруғлик, қандайдир хотиржамлик ва сокинлик зоҳир бўлганини ёнидагилар сездилар, кўрдилар. Чамаси, раиснинг аёли бораётган манзилига, ҳаттоки сариқ чақани ҳам олиб кетолмаслигини аён англаб етган эди ёки унга англатилган эди. Келиннинг бу оламдаги бахти шунда эдики, ўзи ўлмасдан бурун нафси ўлди. Аслида бу ҳам бир давлатмандлик эди.\n…Тонг энди оқариб келаётган хира-шира палла эди. Саҳардан бери қиблага юзланиб, тасбеҳ ўгириб ўтирган муштдеккина кампирнинг ҳузурига невараси оҳиста кириб келди.\n– Момо, ҳовв, момо! – деркан, невараси гапини охиригача айтолмасдан йиғлаб юборди.\nКампир зийрак эди, нохуш бир воқеа содир бўлганини сезди шекилли, сесканиб тушди.\n– Нима гап, болам, тинчликми ўзи, нега йиғлаяпсан, жон болам?! – деди ортига ўгирилиб хира кўзлари билан қараркан кампир.\n– Келинингиз… онам – деркан, невараси яна йиғлаб юборди.\nБу совуқ хабардан кампирнинг вужуди ларзага келди. Ўзини базўр қўлга олиб, дуога қўл кўтарди: “Яратган эгам, келинимнинг мушкулини ўзинг осон қилгин, охирати обод бўлсин! Навбат аслида меники эди-ку, навбатни мен сўраб турган эдим-ку! Келиним тушмагур шошибди-да, шошқалоқлик қилибди-да, менинг йўлимни олибди-да!” дея кампир нола қиларди. Кейин эса эшитилар-эшитилмас қилиб деди:\n– Гўдаккиналари энди нима бўлади? Эй Худойим, ўзинг нажот бер, сабри жамил ато эт…\n← Аввалги Аввалги Саъдулло Қуронов. Постмодерн кайфият ва идеал эҳтиёжи\nКейинги → Кейинги: Лезгин мақоллари (209 та)


Коррупция боис Япония Ўзбекистондаги лойиҳани молиялашни тўхтатди\nЯпония расмийсига кўра, Қарши-Термиз темир йўлини электрлаштириш лойиҳаси доирасида коррупция ҳолати аниқланган.\nЯпония ҳукумати Ўзбекистонда молиялаштирган лойиҳаларини амалга оширишда коррупция ва қаллоблик аралшагани хусусида хавотир билдирди. The Japan Times газетасига таяниб, тарқатилган бу хабарни Япония Ташқи ишлар вазирлигининг матбуот вакили Озодликка тасдиқлади. Унинг айтишича, гап Қарши-Термиз темир йўлини электрлаштириш лойиҳаси ҳақида кетмоқда ва бу лойиҳани молиялаш вақтинча тўхтатилган. Токио расмийлари Ўзбекистонга ажратилаётган маблағлар устида назоратни кучайтирилиши ва вазият ўзгармайдиган тақдирда, Ўзбекистондаги япон лойиҳаларини молиялаш тўхтатилишидан огоҳлантирмоқда.\nThe Japan Times газетасига таяниб, тарқатилаётган хабарларга кўра, коррупция ва қаллоблик ҳолатлари нафақат Ўзбекистон, балки Япония ҳукумати ҳисобидан лойиҳалар амалга оширилаётган Вьетнам ва Индонезияда ҳам аниқланган.\nЎзбекистонда Япониянинг қайси лойиҳаларини амалга оширишда, қанча маблағ ноқонуний ўзлаштирганига доир Озодлик сўровига жавоб берган Япония Ташқи ишлар вазирлигининг халқаро матбуот воситалари билан ишлаш бошқармаси вакили Тошия Такарада гап, узунлиги 325 километр бўлган Қарши-Термиз темир йўлини электрлаштириш лойиҳаси ҳақида кетмоқда, дея билдирди.\n- Коррупция аралашгани аниқланган лойиҳа Қарши билан Термиз ўртасидаги темир йўлини электрлаштиришга доирдир,- деди Япония Ташқи ишлар вазирлиги вакили.\nЖаноб Такараданинг Озодлик сўровига ёзма тарзда юборган жавобларига кўра, умумий қиймати 18 миллиард япон иенаси (176 миллион АҚШ доллари)дан ошиқни ташкил қиладиган лойиҳани амалга ошириш тўғрисида Япония Халқаро ҳамкорлик агентлиги (JICA) билан Ўзбекистон ҳукумати ўртасида 2012 йилда келишув имзоланган.\nЯпония Ташқи ишлар вазирлиги расмийси Ўзбекистон ҳукуматига берилган маблағнинг айнан қанчаси ўмарилганини аниқлаштира олмаслигини, лекин бу хусусда текширув олиб борилаётганини билдирди.\n“Ҳа, биз Ўзбекистон ҳукумати билан коррупция ҳолатларининг қайта-қайта аниқлангани ва уларнинг олдини олиш тўғрисида мулоқот қилганмиз”, деб ёзди Озодликка жавобида жаноб Такарада.\nЯпония Халқаро ҳамкорлик агентлигидаги Озодлик манбасининг айтишича, 2019 йилда тугатилиши режалаштирилган лойиҳа доирасида пудратчиларга маблағларни бериш вақтинча тўхтатилган.\n“Ҳозир коррупцияга доир ҳолатлар текширилмоқда. Текширув натижалари аниқланиб, бу хусусда Ўзбекистон ҳукумати билан келишиб олинмагунича лойиҳа доирасида пуратчиларга пул ўтказиш ва тегшили ускуналарни сотиб олишни молиялаштириш тўхтатилди”, деди JICA вакили.\nШахси сир қолишини сўраган суҳбатдошимиз, текширув ўтказишда мустақил мутахассислар жалб қилинганини қўшимча қилди. JICA вакили ҳам қанча пул пора сифатида ўзлаштирилганини ҳозирча ошкор қила олмаслигини таъкидлади.\n“Ўзбекистон ҳукумати билан бу борада контактдамиз. Лекин бу ҳолат келгусида ҳам давом этадиган тақдирда, Ўзбекистондаги барча лойиҳалар бўйича молиялаш тўхтатилиши мумкин”, деди JICA даги Озодлик манбаси.\nЯпония Халқаро ҳамкорлик агентлиги Ўзбекистонда ўнлаб лойиҳаларнинг амалга оширилишида қатнашади. Бу лойиҳаларнинг кўпчилиги инфратузилмаларни такомиллаштириш билан боғлиқдир.\nХусусан, Қарши-Термиз темир йўлига доир лойиҳадан ташқари, Япония Тошгузар-Қумқўрғон йўналишидаги янги темир йўлини қуриш лойиҳасига 16,3 миллиард иена (160 миллион АҚШ доллари), Толимаржон иссиқлик станциясини такомиллаштириш лойиҳасига, Осиё Тараққиёт банки билан биргаликда, 27,5 миллиард иена (268 миллион АҚШ доллари) миқдорида маблағ ажратган.\nХалқаро жамғарма ва ташкилотлар Ўзбекистонга ажратаётган грант ва кредитлар коррупция ва қаллоблик воситасида талон-тарож қилиниши ҳақида кузатувчилар йиллардан бери гапириб келади.\nЖаҳон давлатларидаги коррупция даражасини тадқиқ қиладиган Transparency International халқаро ташкилотининг Коррупция даражаси индекси (Corruption Perceptions Index) рейтингида Ўзбекистон 177 давлат орасида 168-ўринни эгаллаган.


Ливияни кимлар талаяпти? | Azon.uz - Ахборот-таҳлилий портал\n3600 14:07 01.06.2020\nНефтга бой ва стратегик жиҳатдан муҳим аҳамиятга Ливия 2011 йилда, яъни араб баҳори палласида мамлакатни 42 йил бошқарган Муаммар Қаззофий ағдарилганидан ва ўлдирилганидан бери беҳаловат. Шундан буён Ливия давлатчилиги батамом тиклангани йўқ, сиёсий беқарорлик ҳалигача тугамади, мамлакат парокандаликка юз тутди. 2015 йилнинг декабрида БМТ шафелигида пойтахт Триполида Ливия миллий муроса ҳукумати тузилди ва у халқаро ҳамжамият томонидан тан олинди. Мамлакат шарқидаги Тобурк шаҳрида эса парламент – Вакиллар палатаси жойлашган бўлиб, у Триполидаги ҳукуматни тан олмайди. Шарқий ҳукуматни генерал Халифа Ҳафтар бошчилигидаги Ливия миллий армияси қўллаб-қувватлаяпти.\nБир пайтлар Қаззофийнинг сафдоши бўлган ва Совет Иттифоқида таҳсил олган 76 ёшли Ҳафтар 2019 йилнинг апрелидан бери Триполини қўлга киритишга ва шаҳарни “террорчилар”дан тозалашга уринмоқда. Лекин унинг охирги ҳафталардаги ҳаракатлари муваффақиятсизлик билан якунланяпти. Жумладан, 18 май куни Триполининг жануби-ғарбидан 140 километр узоқликдаги “Ватийя” ҳарбий базаси Миллий муроса ҳукумати кучларининг қўлига ўтди. Ҳафтар муҳим бу базадан пойтахтга ҳужум қилиш учун плацдарм сифатида фойдаланиб келаётган эди.\nАфсуски, айрим давлатлар низолашаётган икки томонни яраштириб, ливияликларнинг азоб-уқубатларига барҳам беришга ҳисса қўшиш ўрнига оловга мой пуркаш билан овора. БМТ Хавфсизлик Кенгаши 2011 йилда Ливияга қурол эмбаргоси жорий этганини эса ҳеч ким назарга илгани йўқ.\nЎтган ҳафтада АҚШ Россияни Ливияга қирувчи самолётлар етказиб беришда айблади. АҚШ Қуролли Кучлари Африка қўмондонлиги (AFRICOM) раҳбариятининг фикрига кўра, МиГ-29 самолётлари генерал Ҳафтарга ёрдам бераётган россиялик ёлланма жангчиларни ҳимоялаш учун керак. “Россия Ливиядаги мувозанатни ўз фойдасига оғдирмоқчи”, – деди AFRICOM раҳбари Стивен Таунсенд.\nСовет Иттифоқи пайтидан бери Москва Ливияга ҳарбий кўмак бериб келади. Аммо 2011 йилдаги воқеалар Москванинг бу мамлакатдаги таъсирини анча камайтириб қўйди. Россия президенти Владимир Путин ана шу таъсирни қайта қўлга киритмоқчи. Таҳлилчиларнинг айтишича, Ҳафтар ҳарбий кўмак эвазига Москванинг Ливия энергетика бозорига ҳамда Тобрук ва Дарна нефть портларига киришига имконият яратишга ваъда берган. Генералга бу кўмак “Вагнер” хусусий ҳарбий компаниясининг ёлланма жангчилари кўринишида келди. Ливияда 1200 атрофида россиялик ёлланма жангчилар борлиги айтилади. Бироқ Путиннинг иддаосига кўра, улар Россияни тамсил этмайди ва унинг ҳукуматидан пул олмайди.\nРоссия Ливиядаги урушда расман қатнашмаётган бўлса-да, аммо билвосита аралашаётганини аллақачон бутун дунё билиб бўлган. Албатта, Россия Ливиядаги вазият унинг зарарига якунланишини истамайди, шунинг учун томонлар Москвага фойда келтирадиган келишувга эришмагунча урушнинг давом этишини қўллаб-қувватлайди. Оддий ливияликларми? Катта давлатларнинг манфаатлари олдида уларнинг сариқ чақалик қадри йўқ.\nГенерал Ҳафтарга ёрдам қўлини чўзганлар орасида Россиядан ташқари Франция, Миср, БАА ҳам бор. Миср президенти – ҳокимиятга ҳарбий тўнтариш орқали келган Абдулфаттоҳ Сисийга Ливиядаги вазиятга Туркиянинг аралашгани ёқмаяпти. Зеро, Сисийнинг турк президенти Ражаб Тоййиб Эрдоғанни кўргани кўзи, отгани ўқи йўқ. Қоҳиранинг фикрича, Анқара Ўрта денгизнинг шарқий қисмидаги нефть ва газ конлари устидан назорат ўрнатишга уринмоқда. Айни пайтда бу конларнинг назорати Греция, Кипр, Исроил ва Мисрнинг қўлида.\nТуркияни ёқтирмайдиган давлатлардан яна бири – БАА ҳам генерал Халифа Ҳафтардан ёрдамини аямаяпти. Жумладан, Ливияга келган суданлик ва чадлик ёлланма жангчиларни молиялаштирди, Россияда ишлаб чиқарилган «Панцыр-С1» тизимлари, Жанубий Африка Республикасида ишлаб чиқарилган “Супер Пума” вертолётлари, ҳарбий самолётлар ва дронлар, авиаёқилғи етказиб берди. Аммо генерал Ҳафтарнинг охирги муваффақиятсизликлари БААнинг ҳафсаласини пир қилаётгани аниқ.\nФаиз Саррож бошчилигидаги Ливия миллий муроса ҳукумати кучларининг охирги ғалабалари Туркиянинг кўмаги билан изоҳланмоқда. Халқаро нашрлар “Туркиянинг Ливияси”, “Ливияда асосий актёр энди Туркия”, дея ёза бошлади. Мавжуд вазият ҳатто “Ливияда Туркия ва Россия тўқнашадими?” деган саволни келтириб чиқарди. Экспетларнинг айтишича, “Вагнер” жангчилари Триполи яқинидан чекинган бўлса-да, Москва Ҳафтарнинг назоратидаги ҳудудларда мудофаани кучайтиришга ҳаракат қиляпти. Албатта, Москва ва Анқаранинг Ливияда тўғридан-тўғри тўқнашиш эҳтимол жуда паст, зеро, икки томон ўзаро тил топиша олиши Сурияда намоён бўлган. Айтиш мумкинки, Туркия ва Россия бир-бирига на дўст, на душман.\nФакт шуки, Туркиянинг Ливиядаги вазиятга аралашуви у ерда кучлар мувозанатини ўзгартириб юборди. Анқара ва Триполи 2019 йилнинг ноябрида ҳарбий ҳамкорлик ва Шарқий Ўрта денгизда юрисдикцияни чеклаш тўғрисидаги меморандумни имзолади. Бу ҳужжат Греция, Исроил ва Мисрнинг Туркияни четлаб ўтган ҳолда Шарқий Ўрта денгиздаги бой углеводород манбаларининг тақсимлаш борасидаги ҳаракатларига Анқаранинг жавоби эди. Бу жавобнинг таъсирини қўлдан бой бермаслик учун эса Ливия миллий муроса ҳукуматига ҳарбий ёрдам бера бошлади. Миллий муроса ҳукумати кучлари турк дронлари ёрдамида Ҳафтар кучларининг ҳаво мудофаа тизимини заифлатишнинг уддасидан чиқди. Ҳолбуки, бир неча ой аввал Триполи генерал Ҳафтар томонидан қуршаб олинган ва кўпчилик унинг ғалабаси аниқ деб ўйлаётган эди.\nХўш, Халифа Ҳафтар энди нима қилади?\nАлбатта, унинг бир ўзи қарор қабул қилмайди, балки Москва, Абу-Даби ва Қоҳирадаги валинеъматлари билан маслаҳатлашади. Анқаранинг эса қарори қатъий: Ливия миллий муроса ҳукумати билан келишувга мувофиқ турк мутахассислар 3-4 ой ичида бу ерда нефть қидириш ишларини бошлайди.\nЛивия Россия БМТ Махсус нефт Халифа Ҳафтар\n264 12:05 29.12.2021\n437 11:08 27.12.2021\n612 15:00 23.12.2021\n741 14:21 13.12.2021\n730 12:35 03.12.2021\n469 10:06 24.11.2021


TeliaSonera қатъий қарорга келди: Ўзбекистондаги активлар сотувга қўйилади | Uzbekistan Today\nБош саҳифа / Бизнес ва инновация / TeliaSonera қатъий қарорга келди: Ўзбекистондаги а...\nTeliaSonera қатъий қарорга келди: Ўзбекистондаги активлар сотувга қўйилади\nШвед телекоммуникацион компанияcи TeliaSonera Дания ва Ўзбекистондаги фаолиятини тугатиши ҳам мумкин, дейилади компания хабарларида.\nКомпания 2016 йилнинг 29 январида эълон қиладиган 2015 йилнинг ҳисоботида «Евроосиё» минтақасидаги фаолиятини тугатиши ва активлари сотувга чиқариши ҳам айтиши мумкин.\nШу муносабат билан ўтган йилнинг охирги кварталидаги активлар қайта ҳисоблаб чиқилди. Дания активларининг қадрсизланиши TeliaSoneraнинг Норвегия Telenor қўшма корхонасидан чиқиш қарори билан боғлиқ.\nИлгарироқ TeliaSonera «Евроосия» минтақалари (Қозоғистон, Ўзбекистон, Озарбайжон, Грузия, Молдавия ва Тожикистон, шунингдек, Непал)даги иштирокини кескин камайтириши, сўнгра бутунлай чиқиб кетиш қарорига келгани ҳақида хабарлар тарқалганди.\n«Биз янгича TeliaSoneraни шакллантиришга йўл топамиз, Евроосиё ҳудудидаги қисқартиришларимиз эса давом этади», – дейди TeliaSonera президенти ва ижрочи директори Йохан Деннелинд. Айниқса, Непалдаги Ncell оператори ҳиссасини сотиш муҳим қадам саналади, дея таъкидлайди у. Компания 2015 йилнинг декабрида Осиё телекоммуникацион холдинги Axiata билан 60% акцияга $1,03 млрд тўлашга келишуви ҳақида эълон қилганди.\nTeliaSonera корпорацияси ўзи мавжуд ҳудудларни навбатдаги катта блокида шундай тақсимлайди: «Швеция» ҳудуди, «Евроосиё» ҳудуди, «Европа» ҳудуди ва «бошқалар». Компаниянинг янги стратегияси «Европа» ҳудудида ривожланиш учун оператор ўз кучини тўплаши лозимлигини ўз ичига олади.\nОператор Ўзбекистонда Ucell савдо белгиси остида 2008 йилнинг июнидан бошлаб уяли алоқа хизматини кўрсатмоқда.


Австралияда энг катта гавҳар тош ким ошди савдосида 1,2 миллион долларга сотилди\n22 Апрель 13:25\nNUR-SULTAN. Kazinform – Оғирлиги 25,02 карат бўлган энг катта тўртбурчакли гавҳар тош кеча рекорд нархга сотилди ва Сиднейда бўлиб ўтган Leonard Joel Important Jewels ким ошди савдоси мулкига айланди, деб хабар беради Kazinform IDEX Onlineга асосланиб.\nМамлакатдаги ким ошди савдосига энг йирик гавҳар тош (олмос) ўрнатилган платина узук 1,2 миллион австралия долларига сотилди. Шу билан бирга, тўловлар ва солиқларни ҳисобга олган ҳолда жами 1,125 миллион австралия долларини ташкил этди.\nАвстралиянинг аввалги рекорди ўтган йилнинг августида ўрнатилганди. Ўша пайтда 17,34 каратли гавҳар тош узук ким ошди савдосида Leonard Joel Important Jewels ким ошди савдосида 575 минг австралия долларига (тўловлар ва солиқларни ҳисобга олган ҳолда) сотилган эди.\nКеча бўлиб ўтган 234 лотнинг ким ошди савдоси Австралиядаги энг муваффақиятли заргарлик кимошди деб топилди. Бу харидорлар харажатларини ҳисобга олган ҳолда жами 4 275 миллион австралия доллар фойда келтирди. Лотларнинг 63% сотилди.\n2 Пневмония: 7 киши касал бўлиб, 48 бемор соғайиб чиқди\n4 Тахминан 1,7 миллион қозоғистонлик коронавирусга қарши эмланди


Андижонда кўпчилик оилалар кредитга олган товуқларини қайтариб бермоқда. Юзта товуқ боқишга қизиқиб кўрган андижонлик С.Хайдаровнинг айтишича, одамларга берилаётган товуқларнинг аксарияти ё касалманд, ё тухумдан қолган. Ахоли эса даромад топаман деб, камомадга кириб қолишдан чўчимоқда.\n“Бизга 3 ойлик жўжалар ўрнига 18 ойлик товуқларни беришибди, 50 та товуғим ўлиб қолди, атиги 4 та товуқ тухум қилди, фермер бошида 1 қоп ем берди. Кейин эса ем масаласи муаммо бўла бошлади. Қолган товуқларни қайтариб бердим. Бир сўм даромад олганим йўқ, аммо давлатдан қарзни бўйнимга илиб ўтирибман”, дейди 5 млн сўм кредит олган С.Хайдаров.\nМирзиёевнинг товуқдан келадиган даромад ҳақидаги гапларидан руҳланиб икки юзта товуқ олган андижонлик бошқа бир товуқбоқарнинг ҳам ҳасратидан ўт чиқади.\nУ товуқларни танлаш имкони йўқлиги, маблағ фермерга ўтказилгач, қандай товуқ беришса шуни боқишга мажбурлигини айтади.\n“Паррандаларни вақти-вақти билан эмлаб туриш керак экан. Битта-битта ўлавергач, нима қилишни билмай бозорга обчиқиб сотвордим. Пулига 2 та қўй обқўйдим, шуни ҳисобига кредитни тўлайман энди”.\nВазирлар Маҳкамасининг «Шахсий ёрдамчи ва деҳқон хўжаликлари фаолиятини янада ривожлантириш бўйича қўшимча чора-тадбирлар тўғрисида»ги қарорига кўра, ахолига кам фоизли имтиёзли кредитлар ажратилиши ва ахоли мазкур кредит маблағларига хусусий дехқон хўжаликларидан товуқ олиб боқиши, ёки лимон етиштириши кўзда тутилган.\nМазкур лойихага кўра, келгуси 3 йил давомида мамлакатдаги хусусий деҳқон хўжаликларига 10 мингдан ортиқ цитрус мева кўчатлари ва 85 минг жўжа етказиб бериш режалаштирилган.\nХужжатда қайд этилишича, хусусий деҳқон хўжаликларида лимон етиштириш ва товуқ боқиш ишлари билан 4,2 млн оила шуғулланади. Шунга кўра, ҳар бир туманда эҳтиёжманд оилалар 50, 100, 200 тача товуқ олаётган эдилар.\nМаҳалла фуқаролик йиғини идорасида котиб бўлиб ишловчи аёлнинг Элтуз мухбирига билдиришича, ҳақиқатан ҳам бошида товуқ боқишга қизиқувчилар роса кўпайган, энди эса одамларнинг анча ҳовури пасайиб қолган.\n“Битта товуқ 30-35 минг сўмгача ахолига ўтказилди, лекин товуқларни кўрсангиз, ростдан хам нархи 10 минг сўмгаям бормайди. Кейин паррандачилик 7 хазинанинг бири бўлгани билан уни боқишниям ўзига яраша йўл-йўриғи бор, шароитлар яратиш керак, озуқа, вакцина, деганларидек. Махалламизда 80% оилалар товуқларни фермерларга қайтариб обориб беришди, айримлари бозорда биттасини уч баравар арзонга сотворишди”, дейди котиба.\nХусусий деҳқон хўжаликлари рахбарлари, одамлар таъбири билан айтганда фермерлар эса аҳолига ажратилаётган кредит маблағларни деб зиён кўраётганликларини иддао қилишмоқда. Уларнинг айтишича, аҳоли осон даромад манбаига ўрганиб қолган, товуқ боқиш учун эса тинимсиз меҳнат ва машаққат талаб этилади.\nХусусий дехкон хўжалиги рахбари Н.И. фермерлар кредит эвазига касалманд товуқларни ўтказишаётгани ҳақидаги гапларга ҳам эътироз билдиради.\n“Биз хўжалигимизда боқилаётган паррандалардан ажратиб бераяпмиз, одамларга касалманд товуқларни ўтказаётганимиз йук”, – дейди у.\nҲамма сертухум, зотдор товуқларни бирданига олишни истаётгани, бироқ товуқ боқиш учун ҳам уқув, малака зарурлиги, жўжаларни яхшилаб парваришлаш, товуқларга алоҳида катаклар қуриш кераклигини айтади.\n“Шундай қилганлар ҳам бор, бозорга ҳар куни минг, икки мингтадан тухум чиқариб даромад топаяпти. Товуқларни қайтариб бераётганлар нима қиляпти? Битта оғилхонага товуқларни қамаб, дон-сувини бериб қўйиб, бўлди шу билан даромад кутяпти. Одамлар ўзлари эплолмаса, бизда нима айб?”, дейди фермер.\nХалқ банкидан маълум қилишларича, ҳозир аҳолига чорва учун бериладиган кредитлар тўхтатилган.\nФақат лимон ва товуқ учун бўлсагина кредитлар ажратилади.\nАммо кўпчилик аҳоли кредитга товуқ олиш фикридан воз кечмоқда.\nТовуқлардан зарар кўрган кўплаб андижонликлар энди 3 йил давомида бекордан-бекорга давлатга кредит тўлаб боришларига тўғри келади.\ndata-title="Кредитга олинган товуқларни қайтариб беришмоқда" data-description="Андижонда кўпчилик оилалар кредитга олган товуқларини қайтариб бермоқда. Юзта товуқ боқишга қизиқиб кўрган андижонлик С.Хайдаровнинг айтишича, одамларга берилаётган товуқларнинг ..." data-image="https://eltuz.com/wp-content/uploads/2017/01/rasm2254.jpg" data-url="https://eltuz.com/kundalik/199351/" data-services="facebook,odnoklassniki,twitter,telegram" data-counter="ig">\nЎзбек делегацияси Туркиядан бир қоп ваъда билан қайтди\n28-февралдан 2-мартгача Истанбулда бўлган Бош вазир ўринбосари Рустам Азимов бошчилигидаги ўзбек делегацияси Туркия ва Ўзбекистон ўртасида сармоялар ётқизилишини ваъда ...\n17 ноябр 2016\n“Журналистнинг таянч нуқтаси”ни ҳукумат марҳаматидан излаш керакми?\n“Ҳуррият” газетасида (16.11) “Талаба-журналистга мактублар” рукнида чоп этилган мақолада муаллиф бўлажак ҳамкасбларига “Журналистнинг таянч нуқтаси”ни топиб беришга уринади. У ...\n– Дунёда икки юздан ошиқ давлат бор, деярли барчасида тинчлик, саноқли давлатлардагина маълум сабабларга кўра нотинчлик холос. Юртимиз юз ...


ЯХШИ АСАР КАМ БЎЛАДИ ВА У ҚИММАТ ТУРАДИ – Мен ҳам дастлаб ўзбек киносининг аҳволини кўриб, ҳамма айб ижодкорларда деб юрдим. Бошимга тушгандан сўнггина билдим….\nҲУСНИ ТАЪЛИЛ САНЪАТИ Ҳусни таълилга берилган таърифлар мумтоз адабиётимизда кам учрайди. Аммо XIV асрнинг иккинчи ярми ва XVI аср бошларида яшаб ижод қилган машҳур адабиётшунос…\nЎЗБЕК АДАБИЁТИНИНГ МУҲТАШАМ МАЙДОНИ Ўзбек адабиётидаги янги салмоқли асарлар, албатта, “Шарқ юлдузи” журнали “тегирмон”идан ўтиб, кишилар қўлига етиб борган. Бу журналда чоп қилинган шеърлар, достонлар,…\nОЛИС-ОЛИС ЮЛДУЗЛАРДА ЯНГРАБ ҚОЛУР ОВОЗИМ Мен уйғондим, кўзимни юмиб, Эзгуликлар бахш этди тушлар. Тўйиб учдим, учдим беармон – Парвозимга ҳавасда қушлар. Қадрдондек самони кездим, Беҳиштларда…


Гимнастикачиларимиз Осиё чемпионатида муваффақиятли иштирок этишмоқда\n21 июнь, 2019, 14:30\nГимнастикачи қизларимиз Осиёда тенгсиз\nХабар берганимиздек, шу кунларда Таиланднинг Паттайя шаҳрида бадиий гимнастика бўйича Осиё чемпионати бўлиб ўтмоқда. Айни пайтга келиб, мусобақада иштирок этаётган терма жамоамиз вакиллари 2 та олтин ва 1 та кумуш медалларини қўлга киритишди.\nСабина Ташкенбаева яккалик беллашувларининг кўпкураш йўналиши бўйича олтин медалга сазовор бўлган бўлса, Нуриниссо Усмонова ҳамда Екатерина Фетисова билан жамоавий баҳсда ҳам шоҳсупанинг энг юқори поғонасига кўтарилди. Жамоавий йўналишда Хитой ва Япония терма жамоалари кумуш ва бронза медалларини қўлга киритишган.\nШунингдек, гуруҳ машқлари бўйича қатнашган қизларимиз кумуш медалга сазовор бўлишди. Бу баҳсда Япония биринчи, Хитой термаси эса учинчи натижани қайд этган. Мусобақа давом этади.


“Акция”лар ортидаги “оғу”лар - Халқ сўзи\n17:50 11 Апрель 2019 Жамият\nАлишер Палвонов (21 ёш): - Энергетик ичимликларни хуш кўрмайман. Аммо шу акциясига қизиқиб оламан. Акциялар бошланганидан бери харид қиламан. Менимча, шу пайтгача олган энергетик ичимликларимнинг пулига шу автомобил ёки уйга бошланғич тўлов, умуман ўзимга керак барча маиший техникаларни сотиб олсам бўларди. Буни “шув” тушганимча билмасдим. Негаки бу ичимликларнинг барча қопқоқларни бор, фақатгина ўша омадли қопқоқлар кам. Фаcебоок ижтимоий тармоғи орқали ютуқли қопқоққа суюнчи бор деб пост қўйдим. Кўпчилик менда бор қанча берасиз деб ёзди. Бошида ҳазиллашиб ёзяпти деб ўйладим. Аммо бир тарафдан қизиқиб кўрдим ва улар билан учрашдим. Айтган пулларини бердим. Ўзимда йўқ хурсандман. Компанияга борсам бу қопқоқлар “сохта қопқоқлар” эканини айтишди. “Уддабурон”ларни эса ҳалигача қидираман. Шунча пулларимга ачиндим. Негаки кунига 3 ёки 4 та энергетик ичимликлар сотиб олардим.\nМуҳаббат Жамшидова (шифокор): - Бугун бозорларимда қувватбахш ичимликлар сотуви кўпайиб кетди. Айниқса акциялари ҳаммани қизиқтиряпти. Аммо уларнинг таркибини кўпчилик билмайди. Энергетик коктейллар таркибига одатда катта миқдорда синтетик кофеин, доривор ўсимликлардан олинадиган фаол биологик табиий воситалар (лимон, женшен ва ҳ.к), шунингдек, С, РР, В2, В5, В6, В12 витаминлари киради. Қувватбахш ичимликлар кайфиятни кўтаради, чарчоқни қолдиради ва ақлий фаолиятни яхшилашга ёрдам беради. Унинг таъсири бир чашка қаҳвадан икки баробар кўп сақланади, деб ҳисоблашади. Бироқ тиббиёт ходимлари бу фикрга қўшилмайди. Негаки, энергетик ичимлик соғлиқ учун қаҳвадан кўра хавфлироқ. Қўшимча қувват бахш этадиган ичимликларни истеъмол қилиш билан инсон турли касалликларни ўзига чақиради. Қон босими, юрак-қон томир тизимида муаммоси борларга бундай воситаларни қабул қилиш қатъиян ман қилинади. Бу ичимликлар таркибида қувват берувчи моддалар билан бир қаторда инсон саломатлигига хавф солувчи кофеин, гуарана, таурин каби моддалар ҳам мавжуд. Бошқа кучайтиргичлар каби кофеин асаб тизими ишдан чиқишига олиб келади. Унинг таъсир кучи 3-5 соатгача сақланиб қолиб, организмга дам беришга тўғри келади. Белгиланган меъёр ошиши тахикардия, депрессия, невроз ошиши каби қўшимча аломатларни келтириб чиқариши мумкин.\nМаҳбуба Камолова: - Энергетик ичимликларни умуман харид қилмайман. Чунки бундан икки йил олдин укам битта корхонада қоровуллик қиларди. У тунда ухлаб қолмай деб энергетик ичимликларни кўп ичарди. Биз ҳам эътиборсиз бўлганмиз. Бир куни уйқудан турмади, шуни ўйласам ҳалигача қалтираб кетаман. Укам вафот этди. Чунки энергетик ичимликларни ҳаддан зиёд кўп ичганлиги учун, юраги ўйноқи бўлиб қолган экан. Буни экспертизадан кейин билдик.\nХўш энергетик ичимлар таркиби нималардан иборат. У ҳақида маълумотга эгамисиз?! Энергетик ичимликлар таркибида инсон организми учун хавфли кофеин, гуарана, таурин каби моддалар борлигини билдик. Айнан ушбу моддалар инсон организмига қанчалик таъсир қилади?! Таурин-энергетик ичимликларда албатта бўлиши керак бўлган элемент. У мушак тўқималарида тўпланадиган аминокислота бўлиб, ичакдаги ёғлар эмулсиясига ёрдам беради. Энергетик ичимликнинг бир банкасида 400-1000 мг миқдоргача бўлади. Асаб бузилишига олиб келади. Кофеин- организмни зўриқтиришга, турли асаб ва юрак касалликларини келтириб чиқаради. Мелатонин, матеин, инозит - бу воситалар уйғунлигидаги ичимлик организмни жисмоний ва ақлий зўриқиш билан ишлашга мажбур этади.\nИстеъмолчилар ҳуқуқларини ҳимоя қилиш жамиятлари федерацияси етакчи мутахассис


АҚШ Давлат котибининг Жанубий ва Марказий Осиë бўйича ëрдамчиси Ричард Баучер Бишкекда Қирғизистон президенти Қурманбек Бакиев билан учрашди.\nМузокараларда АҚШ-Қирғизистон муносабатлари¸ Қирғизистонда иқтисодий ва сиëсий ислоҳотлар ўтказиш масалалари муҳокама қилинди. Юқори даражали Америка дипломати Вашингтоннинг бу борада Бишкекка ëрдам беражагини таъкидлади.\nСафар давомида мухбирлар билан учрашган Баучер¸ хусусан АҚШ-Ўзбекистон муносабатларига ҳам тўхталди ва Тошкент ҳукуматининг хорижий ва маҳаллий ноҳукумат ташкилотларига нисбатан репрессиялари¸ шунингдек Андижондаги хунрезликларни кескин танқид қилди.\n“Ўзбекистон ҳукумати ўз фуқароларига нисбатан даҳшатли зўравонлик қўллаган Андижон қирғинидан кейин биз нима иш қилишимиз мумкинлигини билмай қолдик. Биз ўз фуқароларини қирғин қилган ҳукуматни қўллай олмаймиз ва агар Тошкент режими шу усулда ҳаракат қилаверса¸ Ўзбекистон фуқаролари билан ҳам ишлаш имконларидан маҳрум бўламиз. Вазият ўта оғирлашиб бормоқда”¸ - деди Баучер Бишкекда.


Лос-Анжелесда "Олтин глобус" мукофоти ғолиблари эълон қилинди\nЛос-Анжелесда кино ва телевидение оламидаги энг нуфузли мукофотлардан бири ҳисобланмиш “Олтин глобус” мукофоти ғолибларини 75-маротаба тақдирлаш маросими бўлиб ўтди.\nЭнг яхши драма сифатида Мартин Макдонахнинг "Эббинг, Миссури чегарасидаги уч билборд" картинаси тан олинди. Фильм шунингдек, энг яхши сценарий, энг яхши аёл роли (актриса Фрэнсис Макдорманд) ва иккинчи даражали энг яхши эркак роли бўйича ҳам "Олтин глобус" олди. Картинада ёлғиз-она полицияниқизининг қотилини топишга ундаши ҳақида ҳикоя қилинади.\n“Қоронғу даврлар” фильмида Уинстон Черчил ролини ижро этган Гэри Олдмен энг яхши драматик актёри сифатида тан олинди. “Яхши режиссёр” номинацияси “Сув формаси” фильми учун Гильермо дель Торога насиб қилди.\n“Энг яхши драматик сериал” номинацияси бўйича "Олтин глобус"ни “Тахтлар ўйини” эмас, балки “Хизматкорнинг ҳикояси” олди. Бу сериалда бош ролни ижро этган Элизабет Мосс драматик сериалдаги энг яхши актриса сифатида тан олинди.\n"Хорижий тилдаги энг яхши фильм" номинацияси бўйича ғолибликни Германия ва Франция киноижодкорлари томонидан суратга олинган “Чегарадан чиқиш” картинаси қўлга киритди. Шу номинацияга тақдим қилинган Андрей Звягинцевнинг "Нелюбовь" (“Ёқмади”) фильми совринсиз қолди.\nАмериканинг кўплаб актрисалари баёнот бериб, 75-“Олтин глобус”нинг тақдирлаш маросимига қора рангли либосда келишларини айтишган эди. Улар киносаноатдаг ижинсий зўравонлик ва шилқимликка қарши (шунингдек, шу каби иллатлардан азият чекканларни қўллаб-қувватлаш мақсадида)шу тариқа норозилик билдиришга қарор қилишди.


Ўзбекистон яна бир неча соат интернетсиз қолди\n05 декабр 2021, Тошкент вақти: 07:31\n30 сентябр куни ўзбекистонликлар бир неча соатга интернет алоқасиз қолдилар.\n“Газета.уз” интернет нашрининг хабар қилишича, ўзбекистонлик интернет фойдаланувчилари соат 17:00 дан бошлаб олти соат давомида хориж серверларида жойлашган интернет сайтларига кира олмаганлар. Бироқ шу вақт мобайнида Ўзбекистондаги серверларда жойлашган веб саҳифаларига кириш имкони бўлган.\nҲозирча интернетдаги узулиш сабаблари ошкор қилинмади.\nЖорий йилнинг июл ойида ҳам “Ўзбектелеком” компаниясига тегишли оптик кабеллардан бирининг узилгани боис Ўзбекистон бир неча соатга ташқи интернет алоқасиз қоган эди.\n“Ўзбектелеком” миллий алоқа оператори мамлакат бўйлаб мобил алоқа, халқаро ва шаҳарлараро алоқа операторлари ва интернет-провайдерлар учун каналларни ижарага беради.


Суд раиси устидан жиноят иши қўзғатилган,...\n23.05.2019 18:53 0 3260\nНавоий вилоят маъмурий ишлар бўйича суди раиси Отабек Тошевга нисбатан жиноят иши қўзғатилиб, айни пайтда тергов ҳаракатлари олиб борилмоқда. Манбасдор Ўзбекистон Республикаси Жиноят Кодексининг 206-моддасида (ҳокимият ёки мансаб ваколати доирасидан четга чиқиш) назарда тутилган жиноятни содир этишда айбланаётир. Бу ҳақда Ўзбекистон Республика Олий суди матбуот хизмати хабар тарқатди.\nХабарда алоҳида қайд этилишича, Ўзбекистон Республикаси Олий суди Пленумининг шу йил 20 май куни бўлиб ўтган мажлисида Навоий вилоят маъмурий суди раиси О.Тошевни жиноий жавобгарликка тортишга розилик бериш тўғрисидаги тақдимнома маъқулланган.\nАлоҳида таъкидлаш шарт: Ўзбекистон Республикаси Конституциясининг 26-моддасига кўра, жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқланмагунча у айбдор ҳисобланмайди.\nЎзбекистон Республикасининг «Судлар тўғрисида»ги қонуни 63-моддасига мувофиқ, вилоятлар ва Тошкент шаҳар судларининг раислари ва раис ўринбосарлари, Ўзбекистон Республикаси Ҳарбий судининг раиси Ўзбекистон Республикаси Судьялар олий кенгашининг тақдимномасига биноан Ўзбекистон Республикаси Президенти томонидан лавозимга тайинланади ҳамда лавозимдан озод этилади.\nОлий суд суд раиси


Samsung смартфонларининг Terashop.uz’даги нархлари (2019 йил 13 сентябрь) - Terabayt.Uz\nSamsung смартфонларининг Terashop.uz’даги нархлари (2019 йил 13 сентябрь)\nAndroid-смартфон деганда кўпчиликнинг хаёлига биринчи навбатда Samsung Galaxy моделлари келади. Ушбу компаниянинг телефонлари Ўзбекистонда, хусусан, Terashop.uz’да ҳам энг харидоргир товарлардан ҳисобланади.\nБиласизки, Terashop.uz онлайн дўконимизда барча моделлардаги Samsung смартфонларига бир йиллик муддатли расмий кафолат берилади. Шунингдек, харидларни Ўзбекистон бўйлаб барча вилоятлар марказларига етказиб бериш бепул!\nGalaxy A10s 32gb Black – 1 350 000 сўм – Сотиб олиш\nGalaxy A10s 32gb blue – 1 350 000 сўм – Сотиб олиш\nGalaxy A10s 32gb Red – 1 350 000 сўм – Сотиб олиш\nЎҚИНГ: Samsung расман Galaxy A10s, A20s, A30s ва A50s нархларини айтди: атиги 150 доллардан бошланади!


ЕХҲТ Тожикистондаги инсон хуқуқлари билан боғлиқ вазиятни мамлакат расмий делегациясиз муҳокама қилмоқда - Sharh.uz\nБош саҳифа|Жамият|ЕХҲТ Тожикистондаги инсон хуқуқлари билан боғлиқ вазиятни мамлакат расмий делегациясиз муҳокама қилмоқда\nЕХҲТ Тожикистондаги инсон хуқуқлари билан боғлиқ вазиятни мамлакат расмий делегациясиз муҳокама қилмоқда\n11 сентябрдан 22 сентябрга қадар Варшавада Европада хавфсизлик ва ҳамкорлик ташкилотининг инсон ҳуқуқлари бўйича Бюросининг йиллик конференцияси бўлиб ўтади. Душанбе расмий делегацияси мазкур анжуман доирасида Тожикистондаги инсон хуқуқлари билан боғлиқ вазиятни муҳокама қилишдан воз кечди.\n11 сентябрь куни эрталаб тожик мухолифатининг 20га яқин тарафдори Варшавадаги ЕХҲТ идораси олдида норозилик акциясини ўтказди. Куннинг иккинчи ярмида расмий Душанбе вакилларининг иштирокисиз Тожикистондаги инсон ҳуқуқлари билан боғлиқ вазият муҳокама қилина бошланди. Маълум бўлишича, Тожикистон ҳукумат делегациясига Тожикистон болалар омбудсмени Раджабмо Ҳабибуллозода раҳбарлик қилиши керак эди.\nХабарларга кўра, Варшавада ТИУП делегация бор. Конференцияда ТИУП раҳбари Муҳиддин Кабирининг чиқиши кутилмоқда. Бироқ Кабирининг анжуманда иштирок этиши ёки унинг нутқи онлайн режимида анжуман иштирокчиларига тақдим қилиниши аниқ эмас.\n2016 йил сентябрида мамлакатда фаолияти тақиқланган ТИУП ва “24 гуруҳлари” тарафдорлари Варшавада ЕҲХТнинг Кузатиш мажлисига қўйилганидан сўнг Душанбе ва ЕХҲТ ўртасидаги муносабатлар совуқлашиб кетди. Ўшанда муҳолифат тарафдорлари “сукут норозилигини” билдиришган эди – улар ЕҲҲТ мажлиси ўтаётган залга Тожикистондаги “виждон маҳбуслари” суратлари акс этган футболкаларда келишган эди. Норозилик сифатида Тожикистон расмий делегацияси ЕХҲТ мажлисини тарк этган эди.\nСоғлиқни сақлаш вазири бошчилигидаги делегация ЖССТ Европа минтақавий бюроси 67-сессиясида иштирок этмоқда Тожикистонда “коррупцияга қарши курашчилар”га 17 йилгача қамоқ жазоси берилиши сўралмоқда


ЯНГИ ЙИЛ МУБОРАК, АЗИЗ ТИББИЁТ ХОДИМЛАРИ! - Ўзбекистон Республикаси Соғлиқни сақлаш вазирлиги\nЯНГИ ЙИЛ МУБОРАК, АЗИЗ ТИББИЁТ ХОДИМЛАРИ!\nҲурматли тиббиёт ходимлари, каналимиз аъзолари!\nАвваламбор, барчангизни кириб келаётган Янги йил байрами билан самимий қутлаймиз!\n2019 йилни якунлаб, янги 2020 йилга ўзгача бир шукуҳ ва юқори кайфият билан қадам қўймоқдамиз. Айни шундай қувончли кунларда ортга назар ташлар эканмиз, фидойи тиббиёт ходимларини рағбатлантириш ва қўллаб-қувватлашга давлатимиз томонидан алоҳида эътибор қаратилаётганига гувоҳ бўламиз.\nЖумладан, 2019 йил Тиббиёт ходимлари куни муносабати билан бўлиб ўтган тантанали байрам тадбирида ҳам давлатимизнинг тиббиёт ходимларига кўрсатилаётган улкан эътибори ва эҳтироми намоён бўлди. Биринчи марта Президентимиз тиббиёт ходимларини самимий қутлади ва биринчи марта бир гуруҳ соҳа фидойилари давлатимизнинг юксак мукофотлари билан тақдирланди. Ушбу эътирофлар сўнгги уч йил давомида тиббиётга, шифокорларга қаратилаётган улкан эътиборнинг энг юксак чўққиси бўлди десак, муболаға қилмаган бўламиз.\nАҳамиятли жиҳати, 2019 йил Мустақиллигимизнинг 28 йиллиги муносабати билан ҳамда Тиббиёт ходимлари куни арафасида жами 95 нафар тиббиёт ходими давлатимизнинг юксак унвон ва мукофотларига сазовор бўлгани соҳа вакилларининг шарафли ва масъулиятли меҳнати мамлакатимизда нечоғлик эътироф этилаётганининг яққол исботидир. Шунингдек, Соғлиқни сақлаш вазирлиги ташаббуси билан анъанавий тарзда ташкил этилган “Йилнинг энг яхши шифокори” танлови ҳам бу гал ҳар йилгидан-да юқори савияда ва кенг миқёсда ўтказилди. Бу йил биринчи марта 39 та номинация бўйича 117 нафар ғолиб ва совриндорлар тақдирланди.\nБир сўз билан айтганда, янгиланаётган Ўзбекистонда соғлиқни сақлаш соҳасидаги тизимли ва улкан ислоҳотлар жадал кечмоқда. Кўп бор таъкидланганидек, тиббиёт соҳаси халқимизнинг ҳаётдан рози бўлишида, давлатимиз томонидан юритилаётган сиёсатга, ислоҳотларга нисбатан ишончининг мустаҳкамланиб боришида муҳим ўрин тутади. Шу боис, соҳа тараққиёти йўлидаги саъй-ҳаракатлар ва тиббиёт ходимларига бўлган эътибор келгусида ҳам изчил давом этиши шубҳасиз.\nФурсатдан фойдаланиб, юртимизнинг барча тиббиёт ходимларини кириб кетаётган янги – 2020 йил билан қутлаган ҳолда, оилавий бахт-саодат, фаолиятингиз муваффақият ва омад тилаймиз.


Целибат JXTC Tribune Times - шаблон joomla\nЦелибат Муаллиф: Абу Муслим\nШанба, 03 Октябр 2015 20:53\tхарф ўлчами\nИлк насронийликдаги целибат\nУйланмаслик ҳақида аҳд Шарқ ҳамда Ғарб черковларида жуда машҳур бўлганлиги айтилади, бироқ бу ҳақида жуда оз ҳужжатлар бизгача етиб келган. Ҳаворий Павлуснинг айтишича, никоҳда бўлиш ёмон эмас, бироқ никоҳ қурмаган аълодир:“Мен сизларнинг ташвишсиз бўлишингизни истайман. Уйланмаган одам Раббимни қандай рози қиламан, деб Унинг ишлари ҳақида қайғуради. ... Лекин ким ўз фикрида оғишмай қаттиқ турса ва эҳтиёж юзасидан қисилмай, ўз иродасига ҳоким бўлиб, бокирасининг иффатини сақлашга қарор қилган бўлса, у одам яхши иш қилган бўлади.”.Ҳаворийлардан Бутрус (Петр) ва Филипп оилали бўлишган. Ҳаворий Павлуснинг эса оилали бўлгани ёки бўлмагани ҳақида турли хил ривоятлар юради. Искандариялик Климентанинг фикрига кўра, Павлус оилали бўлган:“Ёки улар ҳам ҳаворий ҳисобланмайдиларми? Бутрус ва Филиппнинг фарзандлари бўлган: Филипп қизларини турмушга чиқарган. Павлус эса, ўзининг бир мактубида аёлига салом йўллашга уяламаган. Хизмат ишларини қийинлаштириб юбормаслик учун уни ўзи билан олиб юрмаган”.Шундай қилиб Климент устозларининг барчалари целебатни зарурий шарт деб ҳисоблаган - Маркиондан бошлаб Манигача бўлган насроний-гностиклар билан тортишади. Уларнинг фикрича, аёли ёки эри бор, ё никоҳдан ташқари жинсий алоқа қиладиганлар гностик насроний черковининг тўлақонли аъзоси бўла олмайди. Гарчи уларнинг мажлисларида иштирок этиш ва бирон-бир яхшиликларни тинглаб юрса ҳам.Руҳонийлар целебати илк бора Элвир соборида (IV аср бошлари) қоида сифатида қайд этилган. Унга кўра, аҳдни бузган епископ, пресвитер ва диаконлар черков билан алоқа-муносабатларини узиш ва ҳатто ўлаётган чоғида ҳам уларнинг гуноҳларини асло кечмаслик кўзда тутилган (18-қоида). (Насронийларнинг эътиқодига кўра, руҳоний ўлаётган одамни тавба қилишга чорлайди ва агар у шундай қилса, руҳоний уларнинг гуноҳларини кечиши мумкин)\nПравославлардаАгар бирон бир шахс диакон ёки руҳонийлик рутбасини қабул қилиб олса православие, Шарқий Католик черковларида уларнинг никоҳларини тан олади. Православие никоҳга бўлган муносабатида, авваламбор бутун жаҳон VI соборининг қоидаларига суянади.“Рим черковидаги қоидаларда айтилишича, кимда-ким диакон ёки пресвитер (черковнинг олий рутбадаги руҳонийларидан) бўлиш шарафига муяссар бўлса, улар ўз хотинлари билан алоқа килмаслиги керак бўлган. Черковдаги қоидалардан бирида; “Қадимги ҳаворийлар ҳаёти яшаш тарзи ва қоидаларга биноан ижозат берамизки, роҳиблар бундан кейин ҳам қонунга кўра турмуш тарзини бузмасдан хотинлари билан ажрашмасдан, черков ишларидан бўш бўлган вақтларида улар билан бирга бўлишларига ҳеч нарса тўсқинлик қилиши мумкин эмас. Иподиакон, диакон ёки пресвитер бўлмоқчи бўлганлар учун уларнинг оилали бўлишликлари ҳам тўсиқ бўла олмайди; Агар у ушбу рутбага тайинланган бўлса у билан ўзининг никоҳдаги аёли билан муносабатлардан воз кечишга мажбур қилинмайди, яъни бу билан Худо ва У унинг марҳамати ҳисобланган никоҳга қарши бориб қолмаслигимиз учун. Чунки, Инжилда: “Шунга кўра улар энди икки эмас, балки бир тан ҳисобланадилар. Худо бирга қўшганини бандаси ажратмасин” деб айтилган (Матто 19: 6). Ва Ҳаворий: “Никоҳ ҳамманинг кўзида эътиборда бўлсин, ётоғингиз беғубор бўлсин”. деб ўргатади (Иброний 13:4).Шунга қарамай, епископларга намзодларни роҳибликнинг энг юқори даражаси, энг художўй роҳиблар ичидан, уйланмагани ёки беваларидан сайлашади. Замонавий Рус Православ черкови ва бошқа маҳалий православ черковларида роҳиб (монах) бўлмаганлар епископ бўла олмайди, яъни епископлар фақат архимандритлар орасидан сайланади (одатда роҳиблик қиладиган юқори рутбали пресвитерлардан). Оилалик ёки уйланган оқ руҳонийлар (роҳиблар ҳаёт тарзи билан яшамайдиган) епископ бўла олмайди. Бошқача сўз билан айтганда, уйланган ва уйланмаган иерейлар, протоиерей ва протопресвитерлар ҳам епископ бўла олмайди, деганидир.Истисно тариқасида оқ руҳонийлардан бўлган архирей уйланмаган ёки бева бўлган бўлса унвонда кўтарилиши мумкин, бироқ бунинг учун, у энг қуйи унвонга туширилиши ва кейин архимандритликка кўтарилиши мумкин. Патриарх Кирилл Рус православ черковининг каттаси бўлиб сайланганидан сўнг қавми билан ишлаш давомида номига доғ тушмаган, бева руҳонийлар ҳам епископликка сайлана бошланди. Булар орасида Смоленск ва Вязма епископи Пантелеимон (Шатов) ва бошқалар бор.КатоликлардаҒарб черковида католик руҳонийларининг целибати папа Буюк Григорий (590—604) даврида қонунлаштирилди, бироқ дефакто у фақат XI асрга келиб тўлиқ кучга кирди (яъни, бошқа папа Григорий VII даврида).Шарқ черкови эса целибатни Трулл соборида (691—692) инкор қилди, католиклар эса буни тан олганлари йўқ. Уйланмаслик аҳдига кўра иффатни сақлаш керак эмиш, ким бу аҳдни бузса бу шаккоклик ҳисобланган. Руҳонийларга оила қуриш тақиқланади.Диаконлик рутбасидан бошлаб бошқа черков лавозимларини эгаллаган шахс агар никоҳ қурадиган бўлса, бундай никоҳ ҳақиқий бўлмаслиги эълон қилинди. Рухонийларнинг уйланмаслиги ҳақида пресвитерларнинг ҳаёти ва ҳизмати ҳақидаги иккинчи Ватикан соборининг декретида алоҳида боб бор.Рим-католик черковининг расм-русмларига кўра, целибатга епископ ва руҳонийлар ҳамда аксар диаконлар ҳам амал қилишлари керак. Назарий жиҳатдан кичик рутбали руҳонийликка (ordines minores) уйланган, оилали шахсларни тайинланиш мумкин эди. Бу рутбалар кўп асардан буён руҳонийлик даражасига чиқиш учун энг қуйи пағона ҳисоблансада, амалда улар ҳам целибатга амал қилиб келишади. Руҳоний бўлмоқчи бўлганлар субдиакон рутбасига тайин қилинаётганда бўйдоқ яшашлари бўйича улардан аҳд олинар эди.Папа Павел VI кичик рутбаларни бекор қилди (улар фақат анаъаначиларда сақланиб қолган), яъни бекор қилинган унвонларни аколита ва ўқийдиганларга алмаштирди, буларнинг эса рухонийлик билан алоқаси йўқ. У яна ўрта асрларда йўқ бўлиб кетган доимий диаконлар институтини қайта тиклади (яъни, руҳоний бўлишни истамайдиган диаконлар), улар 25 ёшдан катта бўлган эркаклар бўлиши мумкин (кўп мамлакатларда ёш чегарасини маҳаллий черковлар юқори кўтарган). Олдинлар англикан ёки протестанларнинг бошқа оқимларидан ўтган ва ўтмишда руҳонийлик, пасторлик ва шунга ўхшаш ишларда хизмат қилган эркакларга католик черкови истисно шарти билан рухсат беришган.Ҳозирги пайтда целибатнинг зарурийлиги анча баҳс-мунозараларга сабаб бўлмоқда. АҚШ ва Ғарбий Европада баъзи католиклар “оқ руҳонийлар” учун (роҳиб бўлмаган) мажбурий целибатни бекор қилиш таклифи билан чиқишмоқда. Бироқ, Папа Иоанн Павел II бундай ислоҳатларни қилишга қарши эканини билдирди.ПротестантлардаАнгликанлар ва деярли барча протестантларда уйланган рухонийлар кўп учрайди. Яъни улар целибатга амал қилишмайди.Целебат бошқа динлардаҚадимги Римда Веста култига сиғинадиганлар уйланмаслик аҳдиини беришган. Аҳдни бузганларни ерга тириклай кўмишган.Ҳиндуликда целибат вақтинча ёки бутун ҳаёти давомида ўзини-ўзи англаш ва трансцендентал билимга эга бўлиш учун жинсий алоқа қилишдан воз кечиш тури ҳисобланади.Буддавийлик роҳиблар маънавий камол топиши ва ўзини билиш учун (самопознания) уйланмасликка аҳд қиладилар.Умуман олганда, Католик черкови целибатни жорий этиш билан ўзининг ерга бўлган эгалигини меросхўрлар ўртасида тақсимлашдан сақлашга интилган. Папа Павел VI 1967 йил “Руҳонийларнинг целибати ҳақида”ги энциклики билан целибатни ўзгармас деб тасдиқлади. Целибат кўплаб католик руҳонийларини унвонларидан воз кечишга сабаб бўлган.Бугун целибатни бекор қилиш масаласи католик черкови учун жуда долзарб аҳамият касб этиб турибди. 2010 йил март ойида бу масала Ватикан мажлисларида кўриб чиқилди. Папанинг катта маслаҳатчиси, кардинал Кристоф Шенборннинг айтишига кўра, агар целибат бекор қилинса, сўнгги вақтларда католик черкови ҳодимлари орасида кўп учраб турган жинсий жиноятлар олди олиниши мумкин экан. Бироқ папа "муқаддас целибат"ни қаттиқ ҳимоя қилиб, ислоҳат қилишга қарши бўлди. Хусусан, Бенедикт XVI папа бўлиб турган вақтида ўндан ошиқ католик черковининг руҳонийлари унга целибатни бекор қилиш илтимоси билан мурожаат қилган эди. Уларнинг гапига кўра, бу одат ўрта асрларда ўйлаб топилган беъмани нарса экан. Бунга папа католик руҳонийларининг целибати Худонинг совғасидир ва у давр талаби баҳонасида қурбон қилинмаслиги керак, деб жавоб қилди.Руҳонийларнинг аксар қисми Ватиканнинг оила қуришга рухсат беришини ва нормал ҳаёт тарзига қайтишларини умид билан кутиб келмоқда.Бундан ташқари, насронийларнинг муқаддас китоблари Инжилда: "Худо Руҳи яққол айтяптики, охирги замонларда баъзи одамлар имондан қайтадилар. Улар йўлдан оздирувчи руҳларга, жин таълимотига қулоқ соладилар... Улар уйланишни ман этадилар...", деб ёзилган.\n (1Коринфлик. 7:32,37) ГНОСТИКЛАР (юнонча— билим соҳиби) сўнгги антик даврда вужудга келган диний-теософик ҳаракат намоёндалари. Кейинчалик «гностицизм» номини олган. Гностицизмнинг иудаизм, мажусийлик ҳамда христианлик билан боғлик кўринишлари мавжуд. Христиан гностицизми, ўз навбатида, оммавий (оддий) ва фалсафий йўналишларга (Валентин, Василид, Карпократ ва бошқалар) бўлинади. Гностиклар антик фалсафанинг, хусусан платонизм ҳамда стоицизм ғояларини шарқдаги диний тасаввурлар билан эклектик тарзда қориштириб юборганлар. Гностиклар ҳар жиҳатдан мукаммал бўлган худонинг мавжудлигини тан оладилар, у билан гуноҳкор моддий дунё ўртасида оралик мавжудотлар — эонлар бор деб билганлар. Исони ҳам шулар каторига қўшганлар. Икки бошланғич асос — яхшилик ва ёмонлик, ёруғлик ва зулматнинг дуалистик бирлигини эътироф этиш Гностиклар таълимотига хосдир; шунингдек, бу таълимотга атрофимизни ўраб олган дунёга ўта тушкунлик билан қараш, ўзларини худо томонидан танлаб олинган деб даъво килиш, худони билишнинг ва ўз-ўзини англашнинг мистик воситаларини кўкларга кўтариш, айни вақтда, ақлий билиш ҳамда оддий эътиқодга салбий муносабатда бўлиш характерлидир. Гностиклар таълимотининг Янги аҳд билан кўпгина умумий томонлари бўлсада, лекин ундан ўз ғояларининг нозиклиги, Кадимий аҳдни рад этиши, Исонинг халоскорлигини тан олган ҳолда гуноҳлардан куткариш миссиясини инкор этишлари билан фарқ килади. Гностиклар таълимоти монийликка ҳамда ўрта асрлардаги дуалистик руҳдаги бидъатлар (павелчилик, богомилчилик, катарлар ва бошқалар) га кучли таъсир кўрсатган. католицизм ва православиеда — епископларнинг черков ва диний ҳаётга дойр муҳим масалаларни муҳокама қиладиган йиғилиши (жаҳон соборлари ва православ черкови соборлари бўлади) епископ (христианларда: руҳонийларнинг олий унвони ва шу унвондаги руҳоний; архиерей Пресвитер (юн.— оқсоқол) —илк христианлик жамоаларида бошқарувчи, насронийлар черкови вужудга келгач — унвонли руҳоний. Протестантизмда пресвитер жамоа рахбари, пастор каби қавмлар орасидан сайланади. Диа́кон (юнонча - хизматчи) — руҳонийликнинг юнг қуйи пағонаси, бундан қуйи рутба иподяконлар ҳисобланади, бироқ булар руҳонийликка мансуб эмас. Архимандрит - монахларнинг олий унвони ва шу унвонга эга бўлган монах, одатда монастир бошлиғи). (16 боб) Англикан черкови — Англиядаги давлат черкови. 16-асрда Реформация даврида вужудга келган. Черковнинг нажоткорлик кучи хакидаги католик ақидаларини шахсий эътиқод орқали нажотга эришиш ҳқидаги протестант таълимоти билан бирлаштиради. Англикан черкови диний маросимлари ва ташкилий принципларига кўра, бошка протестант черковларига қараганда католик черковига якин туради. Англикан черковида католицизмнинг маросимлари деярли ислоҳ килинмаган, унда католицизмдагига ўхшаган иерархия тартиби хам сақланган. Бунга кўра, қирол Англикан черковининг бошлиғи ҳисобланади ва у епископларни тайинлайди. Англикан черковининг биринчи диний рахбари — Кентербери архиепископи ҳисобланади. Епископларнинг кўпчилик қисми лордлар палатасининг аъзоларидир. Англикан черкови олий руҳонийлари Англия молия олигархияси ва ер эгалари билан боғланган. Англикан черкови таркибида уч черков — мавжуд: олий черков — католицизмга якин туради, қуйи черков — пуританизм ва пиетизмга якин, барча христиан окимларни бирлаштиришга интилувчи ҳукмрон оқим — кенг черков деб юритилади. Шунингдек, Англикан черковидан расман ажралган черковлар Шотландия, Уэльс, Ирландия, АҚШ, Канада, Австралия ва бошқа мамлакатларда ҳам (ҳаммаси бўлиб 16 мамлакатда) мавжуд. 1867 йилдан Англикан черкови ўз мустақиллигини сақлаган ҳолда, Англикан черковлар иттифоқига бирлашган. Ламбет конференциялари Англикан черковида консультатив орган ҳисобланади. Католик черкови бошқа оқимларнинг руҳонийлигини тан олишмайди, бироқ улар католик черковига ўтса қайта руҳоний бўлиши мумкин. Ҳодисаларни тажриба билан эмас, балки фақат ақл-идрок билан тасаввур қилиш мумкин деб тушунади (1 Тим. 4:1,3)\t« Шпаргалкалар ишлатиш мумкинми?\tАмерикаликлар Исломни нега ёмон кўрадилар? »


Сифатсиз консервага кеп қолинг!\n27 январ 2021, Тошкент вақти: 03:42\nҲакимбек Маълумотларга кўра, март ойидан буён Тошкент шаҳридаги озиқ-овқат дўконлари ва катта-катта бозорларда сифатсиз, димланган гўшт консерваси (тушёнка) сотилмоқда. Бу маҳсулот мажбуран соттириляпти.\nБу ерда гап Россиянинг “Кавказгўшт” заводида ишлаб чиқарилган гўшт консервалари ҳақида бормоқда. Айни кунларда Тошкентдаги деярли барча озиқ-овқат дўконларида шу турдаги консерваларни учратиш мумкин.\nЧорсу бозорида ишлайдиган савдогарларнинг айтишича, бу маҳсулот уларга бозор маъмурияти томонидан сотиш учун мажбуран берилган.\nШунингдек, озиқ-овқат дўконлари сотувчилари ҳам консервани мажбуран сотаётганини билдирди.\n“Дўкон хўжайини мажбурий берилаётганини айтиб, икки қути (ҳар бирида 48 дона консерва бор) гўшт консерваси олиб келди. Ҳар бир консерва учун минг сўм атрофида пул ўтказиб беряпмиз. Биз тадбиркорлик фаолияти билан шуғулланиш учун ҳокимликдаги савдо департаментидан лицензия оламиз. Департамент эса лицензия эвазига сифатсиз консерва сотишга мажбурлаяпти”, - деди сотувчилардан бири.\nСотувчилар гўшт консервасини харидорлар жуда кам сотиб олаётганини ҳам маълум қилди.\nАҳоли вакилларидан бири яқинда шундай консерва сотиб олгани, лекин уни ҳатто мушуги ҳам емаганини, чунки маҳсулот истеъмолга яроқсиз бўлиб қолганини таъкидлади.\nТошкент шаҳри туманларидан бирининг ҳокимлиги ходими сўзларига кўра, бу маҳсулот давлатнинг фавқулодда вазиятлар захирасидан чиқарилган бўлиб, шу йил сотилмаса, яроқлилик муддати ўтиб кетиши мумкин.\n“Давлат захирасидаги маҳсулотларни янгилаб туриш дунё тажрибасида ҳам мавжуд”, - деди ҳокимлик вакили.\nЎзбекистон иқлими иссиқ бўлгани сабабли санитария эпидемиология станциялари ходимларининг тез бузиладиган, жумладан, гўшт ва сут маҳсулотларини мунтазам текшириб туриши талаб этилади.\nТошкент шаҳри давлат санитария эпидемиология назорати маркази овқатланиш гигиенаси бўлими раҳбари Шуҳрат Юсуповнинг таъкидлашича, қонунчиликка кўра хўжалик юритувчи субъектларнинг мазкур ташкилот томонидан йилига бир мартадан ортиқ текширилиши мумкин эмас. Қолаверса, айни кунларда шаҳар дўконларида сотилаётган гўшт консервалари сифатидан ҳеч ким шикоят қилмаган.\n“Агар мурожаат бўлса, биз жойларга чиқиб, вақтида тегишли чора кўрамиз”, - деди Ш.Юсупов.


«МАШЪАЛ» МАҒЛУБИЯТГА ЛОЙИҚ ЭМАСДИ\nКиритилган сана: 19.09.2010.\n"МЕТАЛЛУРГ" - "МАШЪАЛ" - 1:0\nГол: Ш.Йўлдошев (51, пенальти)\n"Металлург": Маъмур Икромов, Одил Исабоев (Илёс Қурбонов, 81), Саидкомил Акбаров, Дониёр Одилов (Файзулла Аҳмедов, 64), Ғулом Ҳалимтоев (Дилмурод Каримов, 71), Умид Тожимов, Шуҳрат Йўлдошев, Даврон Каримқулов, Зоҳид Абдуллаев, Руслан Вагапов, Абдували Мўминов.\n"Машъал": Жасур Нарзиқулов, Дилявер Ваниев, Владислав Вирич (Александр Шадрин, 80), Насим Шоимов, Николай Риндюк, Фозил Мусаев, Игорь Петкович, Арсен Тюленёв, Аббос Шодмонов, Шерзод Райимжонов (Александр Брданин, 79), Саламат Қутибоев.\nОгоҳлантиришлар: Д.Одилов (57), О.Исабоев (75) - В.Вирич, Д.Ваниев\nҲакамлар: Р.Саидов - 9.2, Р.Серазетдинов - 9.0, С.Қодиров - 8.8, Ш.Бозоров - 9.\n18 сентябрь. Бекобод. 5016 томошабин\nЎтган йилги баҳсларни ёдга оладиган бўлсак, "Металлург" ва "Машъал"нинг ўзаро ўйинларида Бекободда ҳам, Муборакда ҳам дуранг натижа қайд этилганди. Бу йил биринчи даврада кечган баҳсда ҳам ўйин дуранг натижа билан якун топганди. Шу боис кўпчилик Бекободдаги учрашувда ҳам яна дуранг натижа қайд этилса керак деган фикрга борганди. Бироқ шу куни омад майдон эгалари томонида бўлиб "Металлург" 1:0 ҳисобида зафар қучди.\nУчрашувни ҳар иккала жамоа ҳам ўзининг жанговор таркиби билан бошлади. "Машъал" кўпроқ қанотдан ҳужум қилган бўлса, "Металлург" асосан майдон марказидан ёриб киришга ҳаракат қилди. Шуни айтиш лозим, шу куни мезбонлар сафида Руслан Вагапов, Шуҳрат Йўлдошев, Абдували Мўминов каби футболчилар бошқалардан яққол ажралиб туришди. "Машъал" таркибида эса одатдагидек Николай Риндюк, Фозил Мусаев, Игорь Петкович, Аббос Шодмонов каби футболчилар ажралиб туришди.\nУчрашувнинг биринчи бўлимида ҳисоб очилмади. Танаффусдан кейин орадан 6 дақиқа ўтиб "Машъал" дарвозаси томон пенальти белгиланди. Бу вазиятда Насим Шоимов томонидан жарима майдончаси ичида пенальти берса бўладиган даражада ўйин қоидаси бузилмаганди. Лекин Рустам Саидов ёрдамчиси Руслан Серазетдинов билан бир нималарни гаплашганидан сўнг бориб 11 метрлик нуқтани кўрсатди. Тўп ёнига яқинлашган Шуҳрат Йўлдошев зарбани бехато йўллаб ҳисобни очди. Гол урганидан сўнг "Металлург" асосан қарши ҳужумда ҳаракат қила бошлади. "Машъал"нинг эса бор эътиборни ҳужумга қаратишдан бошқа чораси қолмади. Ўйин охиригача "Машъал"да ҳам икки-уч марта яққол голга тортадиган вазиятлар бўлди. Аммо Риндюк, Тюленёв, Мусаев, Шадрин сингари футболчилар қулай вазиятлардан фойдалана олишмади. Натижада Бекободга сафар уюштирган "Машъал" 0:1 ҳисобида мағлубиятга учради.


Ўзбекистон 14:36 / 19.02.2020 5396\nЎзбекистон президенти Шавкат Мирзиёев Туркия президенти Ражаб Тоййиб Эрдўғаннинг таклифига биноан 19-20 февраль кунлари мазкур мамлакатга ташрифини амалга оширмоқда.\nАнқара шаҳрида Шавкат Мирзиёев ташрифи бўйича тайёргарлик ишлари давом этмоқда.\nАйни пайтда Туркияда бўлиб турган Kun.uz мухбирининг хабар беришича, 18 февраль куни Ўзбекистон ва Туркия томонларининг ҳукумат ва бизнес вакиллари ўртасида бир неча учрашув ва журналистлар учун матбуот анжуманлари ўтказилди.\nЖумладан, Анқарада Туркия ҳамкорлик ва мувофиқлаштириш агентлиги (TIKA) ижрочи директори Саркан Каялар ҳамда ўзбекистонлик журналистлар иштирокида мулоқот бўлиб ўтди. Унда ташкилотнинг Ўзбекистондаги фаолияти ва режадаги лойиҳалар хусусида сўз борди.\n– Шавкат Мирзиёевнинг Туркияга ташрифи ва унинг икки томонлама муносабатлар ривожига таъсири ҳақида тўхталиб ўтсангиз.\n– Аввало, журналист дўстларимизга хуш келибсиз демоқчиман. Бу ташрифни тарихий ташриф десак ҳам бўлади ва бундан жуда мамнунмиз. Президент Шавкат Мирзиёевни юртимизда кутиб олишимиз жуда муҳим воқеа. Хабарингиз бор, бу йил биринчи стратегик кенгаш ҳам бўлиб ўтади. Бу ташриф икки давлат муносабатларида жуда муҳим воқеа, туб бурилиш ясайдиган ҳодиса.\n– Ўзбекистон ҳамда ТИКА ўртасидаги ҳамкорлик алоқалари ҳақида нима дея оласиз? Ҳамкорлик сўнгги йилларда қай даражада ривожланмоқда?\n– Туркиянинг ҳамкорлик ва мувофиқлаштириш агентлиги сифатида биз Ўзбекистонда 1993 йилдан буён фаолият олиб борамиз. Таълим, тиббиёт, малака ошириш каби бир неча йўналишларда мақсадли лойиҳаларни амалга оширдик. Президент Мирзиёев бошчилигида Ўзбекистон катта ўзгаришлар ва ривожланишлар даврини бошлади. Миллий тараққиёт стратегияси бўладими ёки бошқа истиқболли лойиҳалар бўладими, давлат раҳбариятини кўзлаган мақсадлар йўлида биз ҳам лойиҳаларимизни амалга ошириб келяпмиз.\nАлбатта, аввалги йилларга қараганда, сўнгги йилларда фаолиятларимиз кўрсаткичлари ҳам ўсиб бормоқда. Масалан, 2018 йилда икки давлат ўртасида туб бурилиш ясайдиган музокаралар бўлиб ўтди. Учрашувлар бизнинг лойиҳаларимизга ижобий таъсир қилди. Аввалги йилларга таққослаганда, Ўзбекистонда катта миқдорда, диққатга сазовор лойиҳалар юритилди.\nХабарингиз бор, тез тиббий ёрдам машиналари кўмаги бўлди. Адлия вазирлиги билан ҳамкорликдаги тадбирларимиз бўлиб ўтди. Юзлаб давлат ходимларини кутиб олдик, Туркиядан ҳам делегацияларимиз сафар уюштиришди. Мирзиёев белгилаб берган тараққиёт йўлида биз ҳам ўз ҳиссамизни қўшдик.\nБундан кейинги йилларда лойиҳаларимиз янада кўпайишига умид қиламиз.\nБугун Ўзбекистон инвестициялар ва ташқи савдо вазири ўринбосари билан учрашувда ҳам ТИКА’нинг истиқболли лойиҳаларини маслаҳатлашиб олдик. Бу эса ўзбек қардошларимиз, дўстларимиз билан биргаликда янада самарали ишлашимизга имкон беради, деб ўйлайман. Келгусида таълим, тиббиёт соҳалари ҳар доимгидек, ҳамкорлигимизнинг муҳим йўналиши бўлиб қолади, қолаверса, Орол денгизи экологик инқирозининг яраларига малҳам бўлиш илинжида туркиялик дўстлар сифатида ТИКА воситаси билан кўмаклашишга интиламиз. Албатта, Ўзбекистон тарихи ва маданияти билан муҳим аҳамиятга эга.\nБугунги учрашувларимизда сайёҳлар сони қанчалар ортгани билан танишдик, севиндик. Икки давлат учун ҳам аҳамиятга эга тарихий меросни Туркия номидан реставрация қилишни истардик. Келгусида Бухоро Аркидаги масжидни Ўзбекистондаги тегишли ташкилотлар билан ҳамкорликда қайта таъмирлашни бошлаймиз.\nДавлат раҳбарларининг бу учрашуви суҳбат бошида айтганимдек, туб бурилиш ясайдиган учрашув бўлишига ишонаман. Икки раҳбар ҳам жуда самимий ва илиқ муносабатдалар. Халқларимиз ҳам дўст ва қардош халқлар, бу муносабатларимизда ҳам акс этади. Жаноб Мирзиёевнинг Ўзбекистон учун қўйган мақсадлари йўлида биз ҳам Туркия сифатида, ТИКА сифатида ҳисса қўшишимизга ишончингиз комил бўлсин. Яна бир бор делегация аъзоларига миннатдорчилик билдираман.\n– Туркия ҳамкорлик ва мувофиқлаштириш агентлиги Ўзбекистонда яна қандай йўналишлардаги лойиҳаларни режалаштирган?\n– 2018 йилдан буён жуда кўп лойиҳаларни амалга оширдик. Албатта, Мирзиёевнинг йўл-йўриғи, икки давлат муносабатларидан келиб чиққан ҳолда кўп иш қилинди. Аввал айтганимдек, саломатлик соҳасидаги фаолиятимиз муҳим аҳамиятга эга ва бу йўналишда ишлашда давом этамиз. Таълим соҳасидаги лойиҳаларимиз ҳам давом этади.\nБундан ташқари, жамият бошқаруви соҳасида, айниқса, малака ошириш йўналишида Туркия ва Ўзбекистон орасида тажриба алмашинувини амалга оширмоқчимиз. Шу билан бирга, Самарқанд, Бухоро ва ёхуд бошқа бир жойда тарихий обидалар реставрациясини тезлаштирамиз. Яна касбий таълим йўналишида ҳам лойиҳаларимиз давом этиб келмоқда.\nБу фаолиятларимизда Ўзбекистон тегишли ташкилотлари билан доим ҳамкорликда иш олиб борамиз. Бугунги вазир ўринбосари билан учрашувимизда келгуси уч йилда олиб борадиган лойиҳаларимиз бўйича Ўзбекистондаги тегишли ташкилотни ҳам муҳокама қилдик. Президентимиз Ражаб Тоййиб Эрдўған ва Ўзбекистон президенти Шавкат Мирзиёевнинг тавсияси ва ташаббуслари билан фаолиятимизда давом этамиз. ТИКА аввал қандай дўст бўлган бўлса, ҳозир ҳам келгусида ҳам шундай ишончли дўст сифатида фаолият олиб боради.


2 млрд сўмдан олган депутатлар уни қандай мақсадларда сарфлашига ... - UzNews.uz\n21 января, 14:13 401 0\n2 млрд сўмдан олган депутатлар уни қандай мақсадларда сарфлашига ойдинлик киритилди\nЯратилган механизм туфайли Тошкент шаҳар депутатлари мазкур пуллардан фойдаланиши шунчаки бўлмайди ва бу пулларни ҳеч ким ўзидан-ўзи олиб ишлатолмайди.\nФото: Элбек Боймурадов / UzNews.uz\nАввалроқ, Халқ депутатлари Тошкент шаҳар Кенгашининг 31-сессиясида жорий йилда Тошкент шаҳар сектор раҳбарларига 5 млрд сўмдан, шаҳар Кенгаши депутатларига 2 млрд сўмдан, туман Кенгашлари депутатларига 100 млн сўмдан ва маҳалла раисларига 50 млн сўмдан ажратилиши ва мазкур маблағлар маҳаллий аҳоли орасида мавжуд ижтимоий муаммоларни ҳал этишга йўналтирилиши айтилганди.\nБугун Халқ депутатлари Тошкент шаҳар Кенгашининг депутатлари иштирокида мазкур сессиянинг якунларига бағишланган ОАВ вакиллари учун матбуот анжумани ташкил этилди.\nUzNews.uz мухбирининг хабар беришича, тадбирда ушбу маблағларнинг сарфланиши тартиби ҳамда бу борада очиқлик қай даражада таъминланаётгани борасида ҳам сўз борган.\nЖумладан, Тошкент шаҳар Кенгаши депутати Тошпўлат Матибаев ажратилаётган ушбу пуллар давлат дастурига ёки инвестиция лойиҳаларига киритилмаган, аммо аҳолини қийнаб келаётган масалалар учунгина сарфланишини маълум қилди.\n– Масалан ижтимоий соҳадаги муаммолар – тиббиёт, умумтаълим ёки мактабгача таълим соҳалари шунингдек, спорт майдончалари қуриш каби ишларга қаратилади. Аниқроқ айтганда, йиллар давомида маҳаллаларда йиғилиб қолган муаммоли масалаларга йўналтирилади. Бу пулларни ҳеч ким ўзидан-ўзи олиб ишлатолмайди, - дейди депутат.\nШунингдек, мазкур маблағлардан фойдаланишнинг механизми ҳам ишлаб чиқилгани қайд этиб ўтилди.\n– Бунинг учун ҳудудлардаги муаммо маҳаллий аҳоли томонидан кўтарилади ва ўзлари сайлаган депутатга олиб чиқилади. Депутат жойига чиқиб ушбу масалани ўрганади ва аҳоли вакиллари иштирокида кўтарилган масала юзасидан хат тайёрланиб, маҳаллий ҳокимликка ёки мутасадди ташкилотларга чиқилади. Бундан мақсад мазкур муаммони ҳал этиш чоралари давлат дастурида бор ёки йўқлигини аниқлаш ҳисобланади.\nЙўқ бўлган тақдирдагина ҳокимият бу масалада ўз хулосасини беради ва смета тайёрланади. Шундан сўнг мазкур ҳужжатлар депутатга қайтарилади ва ҳужжатлар депутат томонидан Тошкент шаҳар Халқ депутатлари Кенгаши Котибиятига жўнатилади. Котибият мазрур масалани ўрганиб чиқиб, бюджет комиссиясига тақдим қилади.\nБюджет комиссияси маблағ билан боғлиқ масалаларни ўрганиб чиққанидан сўнг ушбу масала Кенгашга олиб чиқилади. Кенгашдаги олтмиш нафар депутат мазкур муаммони атрофлича муҳокама қилади ва керакли маблағни ажратиш юзасидан депутатлар кўпчилик қисмининг овози билан масала ижобий ҳал этилади.\nШу тариқа Кенгаш қарор қабул қилади ва шаҳар ҳокимига киритилади.\nБулардан мақсад албатта, сарфланаётган пулларнинг ҳисоботида очиқлик ва шаффофликни таъминлаш бўлиб, маблағнинг ҳар бир тийини учун ҳисоб юритилади, - дейди Тошкент шаҳар Кенгаши депутати Тошпўлат Матибаев.\n16 Апреля, Пятница 311 0


19 март, 2018, 19:24\nСуперлиганинг 16 мартда бошланган 3-тур ўйинлари 18 мартда ниҳоясига етди. Ушбу турда мавсумнинг ўзига хос рекордлари ўрнатилди. Жумладан, “Навбаҳор” – “Локомотив” учрашувига 25 300 нафар томошабин ташриф буюриб, учинчи тур якунига кўра мухлислар йиғиш бўйича карвонбошиликка кўтарилиб олди. Ушбу турда учрашувларни бевосита стадионнинг ўзида кузатишни истаганлар сони умумиий жиҳатдан 85 мингдан ошди ва бу бўйича ҳам 3-тур аввалги икки тур натижаларини ортда қолдирди...\nЖами мухлислар сони – 85 209\nЭнг кўп мухлис ташриф буюрган учрашув: “Навбаҳор” – “Локомотив” – 25 300.\nЭнг кам томошабин ташриф буюрган ўйин – “Металлург” – “Қўқон-1912” – 5641.\nСариқ карточкалар сони - 20та\nЭнг кўп сариқ карточка кўрсатилган учрашув – “Металлург” – “Қўқон-1912”, “Нефтчи” – “Бунёдкор” ҳамда “Навбаҳор” – “Локомотив” – 5 тадан.\nҚизил карточка – 0.\nКиритилган жами голлар – 10та.\nЭнг кўп гол киритилган учрашувлар – “Пахтакор” – АГМК – 2:1, “Қизилқум2 – “Насаф” – 1:2.\nПенальтилар – 0.\nТўпурарлар жадвалида тўрт жамоанинг беш нафар аъзоси ўрин олган – Бобур Абдухолиқов ва Славко Лукич (иккаласи ҳам “Насаф”дан), Азизбек Турғунов (“Навбаҳор”), Исмоил Гонсалвеш (“Пахтакор”), Йован Жокич (АГМК).


Самарқандда хотинини кетмон билан уриб ўлдириб қўйган эр 18 йилга қамалди\n27 май 2022, Тошкент вақти: 22:52\nСамарқанд вилоятининг Пайариқ туманида “ғурури топталган” 30 яшар йигит хотинини кетмон билан уриб ўлдирди. Бу ҳақда Олий суд матбуот хизмати маълумот тарқатди.\nҚайд этилишича, эр-хотин ўртасида уй таъмири чўзилиб кетгани устида жанжал чиққан. Жанжал чоғида аёл эрининг елкасига кетмон дастаси билан урган. Аёл киши томонидан калтакланиб, ўзини ғурури поймол бўлгандек ҳис қилган эр хотинининг қўлидан кетмонни тортиб олиб, унинг пешонасига урган. Хотини зарбадан йиқилиб тушганидан кейин ҳам у аёлнинг дуч келган жойига кетмон билан ураверган.\nШундан сўнг қайнотасининг уйида яшаган йигит жуфтакни ростлаган. Воқеадан хабар топган аёлнинг яқинлари уни шифохонага олиб боришган, ўша ерда унинг ўлгани қайд этилган.\nКўп ўтмай, эр ўз ихтиёри билан Пайариқ туман Ички ишлар бўлимига бориб, хотинини калтаклаганини тан олган. Унга аёлининг вафот этгани айтилган.\nКейинроқ хотинининг ўлимида айбдор деб топилган эрга туман суди томонидан 18 йилга озодликдан маҳрум қилиш жазосини тайинланган.\nАввалроқ Озодлик Қорақалпоғистон Республикасининг Амударё туманида 25 яшар келин қайнотасини кетмон билан жароҳатлагани, Фарғонада эса ўғил отасини кетмон билан чопиб ўлдиргани ҳақида хабар қилган.


“Отамни боғлаб қўйиб, гуноҳ қиляпман...” - 21 Декабря 2015 - www.SheJoT.CoM\nsapedZes, eapedZes, xapedZes, fapedZes, lapedZes, rapedZes, aapedZes, iapedZes, hapedZes, bapedZes, yapedZes, JericaPiort, markven, MonrosVAN, Zonkdt\nГлавная » 2015 » Декабрь » 21 » “Отамни боғлаб қўйиб, гуноҳ қиляпман...”\n“Отамни боғлаб қўйиб, гуноҳ қиляпман...”\nУшбу саҳифамизга мурожаат қилувчилар жуда кўп. Доим таъкидлаганимиздек, кимдир дардини мактуб орқали баён қилса, бошқаси қўнғироқ қилиб, дилини ёради. Аммо қалбида асраб юрганларини айтгувчилар аксарият ҳолларда аёллар бўлгани боис, эркакларнинг мурожаати бироз бизни сергак торттиради. Бу гал ҳам шундай бўлди. Ўзини Маҳмуд деб таништирган мухлис бухоролик эканлигини ва сўзларини ёзиб олишимни таъкидлади.\nЁзиб оляпман, гапираверинг, — дедик эркакни хотиржам қилиб.\nАслида буни айтмасам ҳам бўларди. Бироқ ўйлаб кўриб, демоқчи бўлганларим жуда кўп эркакларга сабоқ бўлишини ўйлаб, боғланишга журъат қилдим.\nАйтмоқчи бўлганларим отам ҳақида. Отам қишлоғимиздаги доимий касби бўлган, обрўли, ҳурматли одамлардан бўлган. Ҳозир кексалик нафақасида, кўчада кўрганлар борки, унга таъзим билан салом беради.\nОтам бу касбда хизмат қилган чоғларида ҳали юртимиз мустақил бўлмаганди. Ҳайдовчи олиб кетар ва олиб келиб қўяр, биргина шунинг ўзи ҳам отамнинг обрўйини осмон қиларди.\nҚишлоқнинг содда, оқкўнгил одамлари отамнинг ортидан "Катта одам”, "Формали амаки” деб гапиришар, ғурурланишар ва ҳатто ҳайиқишар ҳам эди.\nОдам жуда катта лавозимда ишламаса-да, касбини ҳурмат қилгани, яхши кўргани учун ҳар тонг онамга ҳам ишонмай, кийимларини ўзи дазмоллар, туфлисини менга арттирарди. Туфлисини мойлаганимдан кейин момиқ латта билан ўн дақиқача ишқатарди. Шунақа ярқирардики, туфли...\nСўнг отам ҳовлида чанг тегмаслиги учун, оҳиста, битта-битта қадам ташлаб ишга равона бўларди. Кечки пайт эса қош қорайганда, баъзида ундан ҳам кечроқ бирорта улфатини эргаштириб келарди.\nТовуғингдан биттасини... Тез! Ўғлим ма, сен ҳалиги кишиникига чоп, "Бўйни узуни”дан бераркансиз, дегин... — дерди уйга кирар-кирмас.\nБизнинг юрагимиз зирқирарди.\nОтаси, ичмай, шунчаки суҳбатлашиб ўтирсангиз-чи... — пичирларди онам шўрлик.\nСен пул беряпсанми? — тишланиб гапирарди отам.\nШу билан базм бошланар, онам битта товуқни овқат қилиб олиб келар, мен ё укам ароқ келтирардик.\nШу билан ярим тунгача отам ҳайдовчиси, ҳамкасби билан "отамлашиб” ўтирарди. Баъзида ҳамкасби иккита ё учта ҳам бўларди. Ҳайдовчи уларни олиб кетарди. Ҳиқиллаб, кайфи ошиб қолган отам уларни кузатгач, уйга кириб онамга бақирарди:\nТур жойингдан! Нима ётиш бу? Мана булар нега ётибди?\nЯрим тун бўлиб олгани учун эмас, барчамиз отамнинг улфатлари кетгунча бирон соат ухлаб олишни режа қилиб, апил-тапил ётиб олардик. Сабаби, бундай кунлари отам бизни ухлагани қўймасди.\nТур ҳамманг! Отага ҳурмат шуми? Мен ётганим йўқ ҳали, сизларга ухлаб нима бор? — бақирарди отам.\nЯқинроқ ўтиб қолсангиз, тутиб олиб калтаклашдан ҳам тоймасди. Биз ҳам майли, онам бечорага қийин бўларди. Албатта, бирор жойи кўкармаса бўлмасди. Битта гапни такрорлаб, тоқатимизни тоқ қиларди:\nНима учун? Мен ётмасдан ухлайсизлар? Отага ҳурмат шуми? Нега иккита ўғил, бешта қиз туққансан? Нега қиз кўп?\nШўрлик онам бу саволларга жавоб берса ҳам, бермаса ҳам жабр кўрарди. Биз тонг маҳалигача отамнинг зуғумларидан қочиб юрар, онам эса у кишини амаллаб ухлатишга уринар, бунинг уддасидан чиқиши мушкул бўларди. Сабаби, шунинг учун ҳам отам мижғовланарди:\nНега мунча "ётинг, ухланг”, деяверасан? Ухламайман ҳам, ётмайман ҳам. Нима келади, қўлингдан? Нима? Қўшнилар менга хўжайин эмас! Ҳовли ўзимники хоҳласам бақираман, хоҳласам бўкираман! А? Болалар?! Нега улар ухлаши керак, а? Ота ўтирибдими, ҳурмати учун улар ҳам ўтиради!\nХуллас, онам у деса бу дерди, бу деса у дерди. Бир ҳам жунжикиб ташқарида уларга узоқдан қараб ўтираверардик. Қиш кунлари отамнинг бирдан қувиб солишини билганимиз учун чопонларда ётиб турар, бақирганидан югургилаб чиқиб кетардик. Жуда камдан-кам ҳолларда отам бирон соатда ухлаб қолмаса, аксарият пайтлари саҳарга яқин ётар ва бир-бир ярим соат ухлар-ухламас туриб, бир коса қатиқни симирарди-да, ишга отланарди.\nГўё қаро тун унинг кўзига парда тортган-у, оиласи, фарзандларини бегона кўрсатган, тонгнинг соф ҳавоси эса барчасини тарқатиб, унут қилгандек бошқа одамга айланарди:\nОнаси, бошим отилиб кетяпти, муздек қатиғингдан олиб кел. Ўғлим, сен туфлимни ярқиратиб қўй-чи?\nШукрки, бу каби ҳодисалар ҳар куни эмас, ҳафтада икки-уч бор такрорланарди. Отам ишдан ёлғиз қайтган чоғларида биз шунчалар хурсанд бўлардикки...\nЧунки бунақа пайтларда у киши ичмас, меҳрибон оталар каби дастурхон бошида бирга ўтирар, бизни тезроқ дам олишга ундарди ва ўзи ҳам тинчгина ётиб ухларди.\n"Шайтон суви” уни шу қадар ўзгартириб юборишига ҳайрон қолардик. Қўшнилар ҳам ҳайрон қоларди.\nКатта одамларнинг қилиғи ҳам қизиқ бўлади-да! Сира ишонгимиз келмайди, сизни калтаклашига, болаларини қувиб солишига, — дерди ҳамма гапдан бохабар ён қўшнимиз ҳам баъзан юз-кўзи кўкарган онамга ачиниб.\nБизнинг ҳам ишонгимиз келмас, аммо уйқусиз тунлар, онамнинг сўлғин ва бежалган юзи юрагимизни тирнар, ароққа бўлган чексиз нафратни тобора кучайтириб борарди.\nЭнг ёмони, отам фақат ишга борар, ўзини ва кийимларини тартибли қилишни ўйлагани учун рўзғор, уй-жойнинг кўриниши ҳавас қилгулик эмасди.\nБу йиллар ўтгани сари янада таъсирини ўтказди. Биз бўй етиб, ўзимиз ҳаммасини эплайдиган даражага келгунимизча, уйимиз эскириб, нураб бўлди. Атрофимиздаги барча уйлар янгича тус олгани сари биз ғариб ва ночор оилалар қаторидан жой ола бошладик. Кейин отам нафақага чиқди. Шу билан барчасига чек қўйилар деб ўйладик. Афсус, энди ҳар куни уйда бекор бўлган отам бекорчиликдан ҳам ичар ва жанжал авж оларди. Охири унинг номлари қаторига "Алкаш” дегани ҳам тиркалди.\nАчинарлиси, биз минг яхши бўлишга чиранганимиз билан ёмон отанинг фарзандлари эдик. Балки шунинг учундир, кўнглимиздаги қизларга ҳам уйлана олмадик.\nАлкашга берадиган қизимиз йўқ. Ота шу, ўғли гўр бўлармиди? — дейишди очиқча.\nСингилларимга ҳам намуна бўладиган жойлардан совчи келмади. Хуллас, биргина ароқнинг касофати етти фарзанднинг ҳам тақдирига таъсир қилди.\nБиттагина қилган фойдаси, икки ўғил ҳам ароққа нисбатан кучли нафрат билан ўсдик ва оғзимизга ҳам олмадик. Ичмаймиз, чекмаймиз, "оилам” деймиз. Шукр, бировдан кам, бировдан зиёд бўлса-да, ўзига яраша турмушимиз бор.\nМен қўнғироқ қилишга ва шунча йиллик дардим тўкиб солишга ундаган нарса эса, етмишдан ошаётган отамнинг ҳамон ичиши ва кекса онамга озор бериши...\nБаъзан шунчалар тўлиб кетаманки, ўзимни зўрға босаман. Бошида бир нима деёлмасдик. Энди биз ҳам отамиз, фарзандларимиз бор. Бир оиланинг эгасимиз. Шунинг учунми, ичмаган чоғларида ботиниб отамга гапираман:\nОта, энди эл-юртга намуна бўладиган, маҳаллани бошқарадиган ёшдасиз. Ичганингиз нимаси? Ичганингиз ҳам майли, онамга нега қўл кўтарасиз? Шу зормандани оғзингизга олмасангиз нима бўлади?\nСенга нима? Менга ақл ўргатадиган бўлдингми? Ичсам, ўзимнинг пулимга ичаман! Керак бўлса, қари бўлсам ҳам сендан кўп топаман! Вақтида ишлаб қўйганман, энди ейман-ичаман!\nЕнг, ичинг! Лекин онамни тинч қўйинг-да!\nОнанг билан ишинг бўлмасин! Менинг кампирим у! Хоҳласам, ураман, хоҳласам сўкаман!\nОлганим шу гап бўлади, ҳар гал. Энди-энди гарчи гуноҳ ва айб бўлса-да, ичиб келган отамни боғлаб, ётқизиб қўйяпман. Албатта, бу онамнинг соғлиғи, омонлиги учун.\nУндай қилма, болам. Отангни норози қилма! Еч, майли урса урар! Шунча йил ўлмадим, энди ҳам бир нима қилмас... — дейди онам.\nМен барибир чидолмайман! Фарзандларим вояга етди. Ҳадемай уйлантираман. Бўлажак келиним олдида шундай кун кечиришни кўз олдимга келтирсам, дунёга сиғмай кетаман.\nУкамнинг тинчини ўйлаб, уй солиб уни рўзғорини бўлак қилиб, ўзим ота-онам билан қолганман. Шукр, унинг оиласи ҳавас қилгулик.\nЛекин менинг фарзандларим, айниқса, биттагина қизим мунғайиб қолгандек.\nДада, бобом ичмасин. Мактабда синфдошларим кулди, — деди тунов куни кўзларига ёш тўлиб.\nАзиз эркаклар, укалар, акалар! Агар сиз ҳам билиб-билмай "шайтон суви”га ошно бўлаётган бўлсангиз, дарҳол узоқлашинг! Менинг ҳаётим бир сабоқ бўлсин, сизга! Ароқ фақат ичаётган одамни эмас, унинг авлодлари, ширин фарзандлари, неваралари дилини ҳам вайрон, келажагини барбод қилади. Дилбандларингизнинг кўкрак кериб юришини истасангиз, фақат ибратли нарсаларни ўзингизга сифат қилиб олинг! Шуларни айтиш, эркакларни ҳушёрликка чорлаш учун мурожаат қилгандим. Тинглаганингиз учун раҳмат!\nОчиғи, биз бу мухлис билан хайрлашишга ҳам улгурмадик. У дарҳол гўшакни қўйди Лекин ўзидан сўнг сиз каби бизни ҳам мулоҳазага, мушоҳадага тортди.\nКатегория: BAXS - TORTISHUV / FIKR MULOHAZA | Просмотров: 407 | Добавил: iphone | Теги: Yangilik, newsuz, uznews, xabarlar, habarlar, новости, yangiliklar, ahborot, news | Рейтинг: 0.0/0


Бугун Ироӄнинг Киркук шаҳрида ӄуролли хужумдан хавфсизлик хизматининг 3 нафар ходими ўлдирилди.\n02 март 2021, Тошкент вақти: 19:55\nМаҳаллий ҳокимият хабарига кўра, 2 нафар ҳарбийлар хизмат жойига кетаётганида ўӄӄа тутилган. Кейинроӄ бир полициячига ҳам шундай хужум бўлган. Масъулларни ўӄӄа тутганлар яширинишга улгурган.\nШунингдек,Тикрит ва Самарра шаҳарларида кеча иккита портлаш юз берди. Бир полиция ходими ва ироӄ ҳарбий хизматчиси ўлдирилди.


Ўзбекистон уч ҳафтага Буюк Британия ва қатор мамлакатлар билан авиапарвозларни тўхтатмоқда - Anhor\nAnhor Все посты Ўзбекистон уч ҳафтага Буюк Британия ва қатор мамлакатлар билан авиапарвозларни тўхтатмоқда\nЎзбекистон уч ҳафтага Буюк Британия ва қатор мамлакатлар билан авиапарвозларни тўхтатмоқда\nРеспублика махсус комиссиясининг қарорига кўра шу йил 21 декбрдан 2021 йил 10 январгача Буюк Британия, Италия, Германия, Дания, Австрия, Австралия, Нидерландия ва Жанубий Африка Республикаси давлатлари билан халқаро авиарейслар (кириш, чиқиш ва транзит рейслар орқали республикага кириш) тўхтатилади. Бу ҳақда UzNews нашри ёзади.\nУшбу чоралар коронавирусга чалинган беморлар сони кескин ошгани ва ушбу мамлакатларда ёмонлашган эпидемиологик ҳолат муносабати билан қабул қилинган.\nБунда Буюк Британия, Италия, Германия, Дания, Австрия, Австралия, Нидерландия ва Жанубий Африка Республикаси давлатлари фуқаролари, ушбу давлатларда доимий истиқомат қилувчи фуқаролиги бўлмаган шахслар ҳамда сўнгги 14 кун давомида мазкур давлатларда бўлган учинчи давлат фуқаролари юқоридаги чеклов амал қиладиган давр мобайнида Ўзбекистон Республикасига киритилмаслиги белгиланди.\n«Жорий этилаётган чекловлар ушбу давлатлардаги эпидемиологик вазият барқарорлашгани сари босқичма-босқич бекор қилиб борилади», — дейилади махсус комиссия хабарида.\nБундан олдин Буюк Британияда коронавируснинг янги штамми тарқалгани ҳақида хабар берилганди. Ҳозирча янги штаммда ўлиш ҳолатлари ҳақида маълумотлар йўқ, бироқ унинг юқиш даражаси бошланғич ҳисоб-китобларга кўра, вируснинг маълум штаммлари юқумлилигидан 70% юқори. ЖССТнинг билидиришича, ҳозирча вакциналар янги мутацияга қарши ёрдам бермайди деб ўйлашга асослар йўқ. Коронавируснинг янги штамми сабабли 20 дан ортиқ мамлакат Буюк Британия билан авиапарвозларни тўхтатди. Уларнинг орасида кўплаб Европа давлатлари ҳам бор.\nХусусий клиникалар Covid-19 га чалинган беморларни даволашлари мумкин\nСирдарё вилоятида ўгай она 15 ёшли қизга зўравонлик қилганликда гумон қилинмоқда


Таровеҳ – истироҳат намози\nАксаран воқеа-ҳодисаларнинг,таъриф-тавсифларнинг ва шуларга ўхшаш нарсаларнинг асл моҳиятини дарҳол англай олмади одам. Уларнинг ҳақиқатини англаш учун эса ўша воқеа-ҳодисаларнинг иштирокчиси бўлиш керак. Мана, масалан, таровеҳ намозининг таърифига эътибор қилинг. “Рамазонда бедор бўлиб ўқиладиган намоз «таровеҳ» деб аталади. «Таровеҳ» роҳат-истироҳат маъносидадир. Чунки, мазкур намоз истироҳат ҳисобланади, ҳар тўрт ракъатни ўқиб бўлгандан кейин истироҳат олинади.\nБу таърифни ўқиган одам бедор бўлиб ўқилган намоз қанақасига роҳат бўлиши мумкин? деб ўйлайди. Ҳар тўрт ракатда истироҳат олинади, деганда бир оз муддат нафасни ростлаб, дам олинади. Лекин умумий маънода одам уйқудан қоляпти-ку, деган фикрга келиши мумкин.\nАна шу кайфиятдаги одам таровеҳ намозига қатнашса, хатмул Қуръонни тинглаб кўнгли юмшаса, томирларида оқаётган қонига ажиб бир оҳанг қўшилиб оқа бошлаганини сезса ҳақиқий роҳат-фароғатни қалбан ҳис қилса, ана ўшанда бу таърифнинг тўғри эканига амин бўлади.\nБугун пойтахтимиздаги “Новза” жоме масжидида айнан шу мавзуда суҳбат бўлди.\nДругие материалы в этой категории: « Кеча ичидаги намоз\tМуфтий ҳазратнинг Фарғона вилоятига сафарлари »